recursal/SuperWikiNEXT-32B huggingface dataset:
**黃花崗七十二烈士墓**係中國廣州嘅一個墓，紀念1911年4月黃花崗起義之中死咗嘅七十二個人，後世人稱佢哋做烈士。喺1986年同埋2002年嘅評選羊城八景入面，分别重攞咗「**黃花浩氣**」同埋「**黃花皓月**」呢兩個名。

史
-

72烈士屍骨由潘達微收葬，改原地紅花崗做黃花崗。1918年，滇軍師長方聲濤（方聲洞之兄）募款修墓，廣州非常國會參議院議長林森募得僑資贊助。早期墓園為著名設計師楊錫宗設計，孫中山親手栽植咗青松。1921年，紀功坊、墓亭相繼落成，除咗呢72個烈士之外，重有14名烈士死喺黃花崗起義，共86人，姓名全部刻响《廣州辛亥三月二十九日革命記》石碑嘅背面。後又增加鄧仲元墓、馮如墓、潘達微墓、史堅如墓、楊仙逸墓，至1935年基本建成現有規模，1949年被中華人民共和國政府改名做黃花崗公園。

黃花崗七十二烈士墓喺1961年被國務院公布為第一批全國重點文物保護單位。文化大革命期間，自由女神像遭到破壞並遺失。1981年，廣州市政府撥款重塑自由女神像。1985年，黃花崗公園以「黃花浩氣」成為羊城八景之一；2002年7月再度被評為新世紀羊城八景之一——黃花皓月。墓園分別於1994年、2000年、2001年被評為市級、省級及中國僑聯愛國主義教育基地。2005年11月入選第三批全國愛國主義教育示範基地名單。

今日陵園規模宏大，面積十六萬平方米，「東至二望崗，西至廣州模範監獄及永泰村，南至東沙馬路（而家嘅先烈路），北至墓後田塘」，莊嚴肅穆，墓園座北向南，孫中山先生題寫「浩氣長存」四字嘅牌坊式大門氣魄雄偉，經墓道到烈士墓，墓後有記功坊。

附近嘅車站
-----

* 地鐵：
6號綫：黃花崗站
* 電車：
黃花崗站
* 巴士：
黃花崗站

出面網頁
----

* 黃花崗公園官方網站
* 南方都市報：台灣客人尋找「先輩的感覺」
* 網易：黃花崗七十二烈士墓為何有自由女神像？

座標: 23°8′33.30″N 113°17′25.2″E﻿ / ﻿23.1425833°N 113.290333°E﻿ / 23.1425833; 113.290333

| * 睇
* 傾
* 改
歷代羊城八景 |
| --- |
| 趙宋 | 扶胥浴日 | 石門返照 | 珠江秋色 | 海山曉霽 | 菊湖雲影 | 蒲澗濂泉 | 光孝菩提 | 大通煙雨 |
| 大元 | 扶胥浴日 | 石門返照 | 蒲澗濂泉 | 大通煙雨 | 粵臺秋色 | 白雲晚望 | 景泰僧歸 | 靈洲鰲負 |
| 大明 | 珠江晴灡 | 粵秀松濤 | 穗石洞天 | 番山雲氣 | 藥洲春曉 | 琪琳蘇井 | 象山樵歌 | 荔灣漁唱 |
| 大清 | 

|  |  |
| --- | --- |
| 乾 隆 版 | 五仙霞洞 | 琶洲砥柱 | 孤兀禺山 | 鎮海層樓 | 浮邱丹井 | 西樵雲瀑 | 東海魚珠 | 粵秀連峯 |

|  |  |
| --- | --- |
| 大清中後期版本 | 石門返照 | 菠蘿浴日（扶胥浴日） | 珠江夜月（海珠夜月） | 金山古寺 | 大通煙雨 | 白雲晚望 | 蒲澗濂泉 | 景泰僧歸 |

 |
| 中華人民共和國 | 

|  |  |
| --- | --- |
| 1963年 | 白雲松濤 | 蘿崗香雪 | 越秀遠眺 | 珠海丹心 | 紅陵旭日 | 雙橋煙雨 | 鵞潭夜月 | 東湖春曉 |

|  |  |
| --- | --- |
| 1986年 | 紅陵旭日 | 黃埔雲檣 | 雲山錦繡 | 珠海睛波 | 黃花浩氣 | 越秀層樓 | 流花玉宇 | 龍洞琪林 |

|  |  |
| --- | --- |
| 2002年 | 雲山疊翠 | 珠水夜韻 | 越秀新暉 | 天河飄絹 | 古祠流芳 | 黃花皓月 | 五環晨曦 | 蓮峯觀海 |

|  |  |
| --- | --- |
| 2011年 | 塔耀新城 | 珠水流光 | 雲山疊翠 | 越秀風華 | 古祠流芳 | 荔灣勝景 | 科城錦繡 | 濕地唱晚 |

 |
**第6屆肯雅總統選舉重選**響2017年10月26號舉行。

肯尼亞重選結果，由現任總統肯雅塔贏出，支持同反對嘅民眾分別上街集會。

背景
--

響8月嘅選舉，肯雅塔以多對手一成選票贏出，奧廷加指選舉畀人操控，入稟法院要求推翻結果。肯雅最高法院響9月上旬裁定選委冇依照憲法舉行選舉，宣布大選結果作廢，重下令響六十日之內重新舉行選舉，係第一次有非洲國家法庭推翻總統選舉結果。奧廷加歡迎選委會10月重新舉行大選嘅決定，但係話選委會高層應該請辭，重應該就失當行為受審。

9月5號，肯雅選舉委會員宣布10月17號重新舉行大選，將會由8月選舉兩個候選人總統肯雅塔同反對派領袖奧廷加再度對決，唔會再接受新提名。

候選人
---

### 肯雅塔

總統肯雅塔出席選舉造勢活動時話，26號舉行總統重選係事在必行，呼籲民眾積極投票。

### 奧廷加

反對派領袖奧廷加話，選舉過程透明度唔夠，亦冇足夠時間等佢籌備選舉，決定杯葛選舉，佢呼籲支持者投票當日示威抗議唔公平選舉。

結果
--

選舉委員會當地時間30號公布，肯雅塔攞到百分之九十八嘅選票贏出，佢話如果反對派挑戰選舉結果，佢會響法庭有裁決之後先同反對佢嘅人溝通。

後續
--

肯雅塔嘅支持者走上街頭慶祝，但係今次重選響反對派候選人奧廷加話選舉不公平，呼籲民眾杯葛嘅情況下，投票率只有三成九，響反對派據點、西部城市基蘇木，示威者焚燒輪胎抗議選舉結果，有民眾要求當局再次舉行公平公正嘅重選。響首都奈羅比同樣有示威者唔妥肯雅塔連任，上街示威，期間同警方爆發衝突。

美國就對重選以來出現的暴力行為表示極度關注。

2017年11月28號，肯雅塔喺奈羅比一個體育館宣誓就任肯雅總統，展開第二個總統任期。當局估有六萬人到場，加強首都奈羅比嘅保安，而反對派唔理警方嘅警告，號召支持者杯葛儀式，又舉行集會，悼念響2017年8月選舉期間，連串衝突入面嘅死者。

分析
--

### 選前

分析認為以司法解決爭議令外界暫時平息憂慮，避免選舉暴力。

攷
-

1. 1 2 3  （繁體中文）肯尼亞下月重新舉行總統選舉，now新聞，響2017年9月5號搵到。
2. 1 2 3 4  （繁體中文）肯尼亞重選總統　肯雅塔再次勝出，now新聞，響2017年10月31號搵到。
3. 1 2  （繁體中文）肯尼亞周四如期進行總統重選，now新聞，響2017年10月24號搵到。
4. ↑  （繁體中文）肯雅塔將宣誓連任肯尼亞總統　反對派號召杯葛，香港電台，響2017年11月28號搵到。
5. ↑  （繁體中文）肯尼亞下月重新舉行總統選舉　不接受新提名，香港電台，響2017年9月5號搵到。

| * 睇
* 傾
* 改
肯雅 肯雅選舉 |
| --- |
| 總統選舉 | 
* 第1屆（1992年）
* 第2屆（1997年）
* 第3屆（2002年）
* 第4屆（2007年）
* 第5屆（2013年）
* 第6屆（2017年）重選
* 第7屆（2022年）

 |
| 國會選舉 | 
* 第1屆（1920年）
* 第2屆（1924年）
* 第3屆（1927年）
* 第4屆（1931年）
* 第5屆（1934年）
* 第6屆（1938年）
* 第7屆（1944年）
* 第8屆（1948年）
* 第9屆（1952年）
* 第10屆（1956年）
* 第11屆（1957年）
* 第12屆（1961年）
* 第13屆（1963年）
* 第14屆（1966年）
* 第15屆（1969年）
* 第16屆（1974年）
* 第17屆（1979年）
* 第18屆（1983年）
* 第19屆（1988年）
* 第20屆（1992年）
* 第21屆（1997年）
* 第22屆（2002年）
* 第23屆（2007年）
* 第24屆（2013年）
* 第25屆（2017年）

 |
| 地方選舉 | 
* 第1屆（1992年）
* 第2屆（1997年）
* 第3屆（2002年）
* 第4屆（2007年）
* 第5屆（2013年）

 |
| 公投 | 
* 2005年
* 2010年

 |
**馬來西亞英語**（**Malaysian English**，**MyE**），正式叫**馬來西亞標準英語**（**MySE**），係一種喺馬來西亞用同講嘅英文。特別嘅係，馬來西亞英語係美式英語同英式英語嘅混搭，再加上馬來西亞慣用獨特語調而形成，類似星式英文。

馬來西亞英語包含好多當地口語獨特嘅字眼，係叫馬式英文（Manglish）。

| 馬式 | 英式 / 美式 |
| --- | --- |
| handphone (often abbreviated to HP) | mobile phone (British), cell phone (American) |
| public telephone or public phone (also used in Australian English) | payphone |
| outstation | out of office |
| keep in view (often abbreviated to KIV) | kept on file, held for further consideration |
| medical certificate (often abbreviated to MC) | sick note, aegrotat |
| bungalow | detached house |
| bank in (cheque) | deposit a cheque (UK) / deposit a check (US) |

概要
--

馬來西亞係一個種族多元化社會，馬來西亞英語亦係馬來西亞第二官方語言，作為第一官方語言馬來語以外嘅溝通語言。

由於英國曾經喺馬來西亞進行殖民統治，所以馬來西亞教育所傳授嘅英語係英式英語，語法、句子結構等方面都跟英式英語，但係腔調方面並無強調要求。

即使係噉，因受美國電影對馬來西亞嘅影響，馬來西亞英語語音亦混搭住美式英語或者個人母語，例如本地華語、馬來語、淡米爾語等。

口語特色
----

除咗自細受英語教育人士之外，馬來西亞人英語口語表達方式同美式英語有唔同，腔調同語匯有融入當地語言（馬來語、華語、閩南語、粵語）嘅情況，類似星式英文（兩者大多數時候可以互通）。

經常會喺句子尾部加上"la"（啦）、"meh"（咩）、"mah"（嘛）"ho"（嗬）、"aiyo"（哎喲）、"lo"（咯）、"oh"（哦）、"one"（的）等。同馬來西亞人或者新加坡人用英語交流時甚至會直接引用非英語詞匯，例如salah（錯誤或故障，源自馬來語）、tauke（老闆，源自閩南語）、ganjiong（緊張，源自粵語）等。呢種情況僅限口語表達以增加親切感，正式文書或者學校授課唔會用呢類詞匯。

### 重複用字

中文、馬來文同淡米爾文成日有重複用字嚟表達唔同意思，例如表達眾數、強調某樣嘢同埋重複。佢哋亦會喺溝通上用返同樣用詞，特別係強調緊某件事或者表達眾數。

例子：

* You don't noisy-noisy ah, I whack you later then you know. (Don't be too noisy or I'll discipline you later.)
* That boy you dated is the short-short one in the party is it? (Was the boy you dated the short one which we met at the party?)

馬式英文同星式英文分別
-----------

馬式英文同星式英文都有好接近嘅特徵同歷史發展。兩者之間嘅分別都係好細微，有時本地人都好難分清楚。整體嚟講，馬式英文比較多馬來語詞彙，因為馬來西亞馬來人人口佔全國大多數；而星式英語主要受福建話同華語所影響，因為華人佔新加坡大多數人口。

例如「kena」（一個馬來語字，係一個prefix為咗轉一個 action verb 去 passive form）會多啲喺馬式英文出現；而星式英文多數用字詞好似「liao」（福建話指 「already」），「nia」（福建話指「only」）。但係星式英文都成日用前面提及過嘅「kena」。馬式英語只係好少時間用「liao」。呢樣表達咗呢兩種語言之間互相影響，但係對於外國人嚟講會好難分得清楚。

參考
--

1. ↑  馬來西亞英語的形成 互聯網檔案館嘅歸檔，歸檔日期2018年11月23號，.（英文）
2. ↑  介紹馬來西亞英語·語調（英文）
3. ↑  Template:Harvp
**第6屆肯雅總統選舉**響2017年8月8號舉行。

肯雅最高法院響9月上旬裁定選委會冇依照憲法舉行選舉，宣布大選結果作廢，重下令響六十日之內重新舉行選舉。肯雅選舉委會員響9月5號宣布10月重新舉行大選。

背景
--

肯雅全國有一千九百萬選民，呢次選舉選出總統之外，同時亦會搞埋國會同地方選舉。

選舉之前發生多單暴力事件，最嚴重一單發生7月底，不明身份槍手襲擊肯雅副總統魯托位響西部城市埃爾多雷特嘅屋企，佢當時唔響屋企到。

自從肯雅實行多黨制選舉之後，經常發生暴力事件，最嚴重一單發生響2007年，導致一千一百人死亡。

候選人
---

### 肯雅塔

爭取連任嘅總統肯雅塔促請各方保持和平。佢響電視講話入面呼籲選民踴躍投票，投票之後和平等結果出來。

### 奧廷加

奧廷加就話，擔心選舉出現操控，又話當局響全國動用十五萬個安保人員，企圖恐嚇選民。

結果
--

現任總統肯雅塔攞到超過五成四選票，成功連任。

後續
--

肯雅選舉委員會響12號公布一度延遲嘅總統選舉結果，反對派奧廷加拒絕承認，認為黑客入侵選舉用嘅網絡伺服器，認為現任總統肯雅塔搶掠佢贏嘅結果，佢又到首都奈羅比一個貧民區要求支持者14號拒絕做嘢，15號將有重要公布。總統選舉結果公布引發首都奈羅比市郊貧民區同第三大城市基蘇木連續兩日爆發嚴重暴力衝突，防暴警察響大型車輛上面施放催淚氣體。警方亦承認，有警員響當地開槍企圖平亂，導致有人死亡。當局話，至少十六個人死咗。人權組織話，由選舉到13號，已經造成廿四人死亡。

當地13號朝早局勢暫時平靜，各方促請肯雅反對派停止使用暴力，包括歐盟同英國。聯合國秘書長古特雷斯促請反對派候選人奧廷加向支持者講明拒絕暴力。

攷
-

1. 1 2 3 4 5  （繁體中文）肯尼亞大選前夕　爭取連任總統促保持和平，香港電台，響2017年8月8號搵到。
2. ↑  （繁體中文）肯尼亞下月重新舉行總統選舉，now新聞，響2017年9月5號搵到。
3. 1 2 3  （繁體中文）各方促肯尼亞反對派停止暴力　奧廷加稱遭肯雅塔奪勝果，香港電台，響2017年8月13號搵到。

| * 睇
* 傾
* 改
肯雅 肯雅選舉 |
| --- |
| 總統選舉 | 
* 第1屆（1992年）
* 第2屆（1997年）
* 第3屆（2002年）
* 第4屆（2007年）
* 第5屆（2013年）
* 第6屆（2017年）重選
* 第7屆（2022年）

 |
| 國會選舉 | 
* 第1屆（1920年）
* 第2屆（1924年）
* 第3屆（1927年）
* 第4屆（1931年）
* 第5屆（1934年）
* 第6屆（1938年）
* 第7屆（1944年）
* 第8屆（1948年）
* 第9屆（1952年）
* 第10屆（1956年）
* 第11屆（1957年）
* 第12屆（1961年）
* 第13屆（1963年）
* 第14屆（1966年）
* 第15屆（1969年）
* 第16屆（1974年）
* 第17屆（1979年）
* 第18屆（1983年）
* 第19屆（1988年）
* 第20屆（1992年）
* 第21屆（1997年）
* 第22屆（2002年）
* 第23屆（2007年）
* 第24屆（2013年）
* 第25屆（2017年）

 |
| 地方選舉 | 
* 第1屆（1992年）
* 第2屆（1997年）
* 第3屆（2002年）
* 第4屆（2007年）
* 第5屆（2013年）

 |
| 公投 | 
* 2005年
* 2010年

 |
**香港膠登討論區**（簡稱**膠登**，英文：**Hong Kong Galden Forum**）係香港嘅一個網上討論區，2006年開始營運，針對高登、連登競爭市場。佢係由香港高登討論區分裂出嚟，標榜比高登更高言論自由，早期版面同功能亦都好似樣，被睇成上唔到高登嘅人嘅替代品。不過自從LIHKG討論區開咗後，膠登作為「第二個高登」嘅角色逐漸畀LIHKG取代。過去已得到好多香港媒體講起，包括中聯辦下面份《文匯報》

網站資料
----

### 香港網站排名

至2019年7月17號為止，「香港膠登討論區」嘅主域名「hkgalden.com」香港網站排名係：

* Alexa上排第2,603位
* Similarweb上排第3,031位。

### 站方身份

站方身份成疑，WHOIS只見受Whois Guard隱私保護，未見域名登記人真實資料；而站方IP來源係一間美國網站寄存公司。香港特區政府相關部門無資料指有「膠登」或「galden」名義進行公司、商標本地登記。

歷史
--

2008年陳冠希鹹相出現，《立場新聞》指當時令外界關注膠登。

2013年，台灣媒體ETtoday新聞雲新聞報導中，引用膠登網友留言。

2014年10月，《東方新地》有專欄將鍾嘉欣稱為「膠登女神」。同時，《壹週刊》都用相同膠登討論區術語，稱徐子珊為膠登女神。

2016年，由於高登手機應用爭議，令膠登人借機宣傳，分化高登。成個過程有雅虎同香港01等幾間報館報導。

香港《face》周刊第407期，專訪二次創作《爆seed慈母》膠登改詞人，該受訪人稱，「香港淪陷咗」。

2018年5月23號，膠登唱歌巴打支援LikeCoin受到《壹週刊》報導。2017年特首選舉時作曲《葡萄x淑儀》出自膠登。

2016年10月，聚言時報發文攻擊高登，宣傳膠登。

2019年7月，香港發生反對修逃犯條例運動。期間Cloudflare伺服器疑遭受網絡攻擊，多個台灣網站，同香港非建制派平台受影響。

爭議
--

### 私隱調查得負評

2014年10月1號至2015年1月29號，差人處理2431宗科技罪案。

《明報》報導，「鍵盤戰線」披露《網上服務供應商私隱及資料調查報告》。關於「要求最少個人資料作註冊」、「發表私隱政策聲明」、「提供私隱投訴渠道」、「發表詳細第三者索取資料指引」同「發表資料公開報告」，五項條件進行調查，當中「膠登討論區」得到最多負評；「香港高登」同「親子王國」得第二、第三位；「謎米香港」同「香港獨立媒體」全獲正評。

參考
--

1. ↑  網議政事：毛姨幫游BB洗底網民：「獨素」難清 香港文匯報 2016年10月31號
2. ↑  〈alexa的膠登網站排名〉. 原著喺2019年7月22號歸檔. 喺2019年8月4號搵到.
3. ↑  similarweb的膠登網站排名
4. 1 2  香港網上論壇集體死機？Cloudflare 伺服器疑遭受網絡攻擊 ezone.hk 2019年7月2號
5. ↑  「陳冠希案」過10年，關於「影像性暴力」，我們學懂什麼？ 立場新聞 2019年3月29號
6. ↑  TVB主播黃紫盈播新聞哽咽落淚驚傳內部惡鬥張文采 ETtoday 2013年7月4號
7. ↑  膠登女神鍾嘉欣 互聯網檔案館嘅歸檔，歸檔日期2019年8月6號，. 東方新地 2014年10月27號
8. ↑  徐子珊膠登女神 互聯網檔案館嘅歸檔，歸檔日期2019年8月8號，. 壹週刊| 蘋果日報 2014年10月16號
9. ↑  高登第三方App《HKG+》不被受權下月終止服務網民鬧爆林祖舜 香港01 2016年10月25號
10. ↑  5P字？高登用語? 網絡用語逐個睇！ 雅虎香港 2016年12月22號
11. ↑  《face》周刊第407期
12. ↑  【已集資四千萬】LikeCoin創辦人：香港人唔係咁孤寒 壹週刊 2018年5月23號
13. ↑  高登已死，膠登不進則殆 互聯網檔案館嘅歸檔，歸檔日期2019年8月8號，. 聚言時報 2016年10月27號
14. ↑  網上服務供應商私隱調查　「膠登」負評最多 「高登」「親子王國」次之 明報 2015年9月13號

出面網頁
----

香港網絡大典：香港膠登討論區

* 香港膠登討論區官方網站
**香港聖經公會**1950年喺香港成立，負責香港同澳門翻譯、印刷、發行、推廣《聖經》。公會最出名嘅聖經譯本係《新標點和合本》。

歷史
--

1841年香港開埠，基督教同天主教喺香港成立教會。1855年，英國聖經公會香港輔導委員會成立，負責籌款資喺中國大陸印刷聖經嘅中華聖經會，並喺香港分發聖經。1948年，因為受到國共內戰影響，中華聖經會搬到香港，起初只係臨時措施，不過冇幾耐之後香港已經成為中國嘅聖經印刷中心。香港聖經會1950年成立，初期依賴外國公會支持，1957年喺香港發行第一本中英對照新約聖經，1959年改名做香港及台灣聖經公會，1964年，再改名做香港聖經公會，1969年成為聯合聖經公會成員。

聖經譯本
----

香港聖經公會參與翻譯同發行5個聖經譯本，包括：

* 《呂振中譯本》（1970年出版）
* 《現代中文譯本》（1979年出版）
* 《新標點和合本》（1988年推出）
* 《新廣東話聖經》（1997年出版）
* 《和合本修訂版》（2010年出版）

亦有一啲少數語言聖經，例如蒙古語聖經。聯合聖經公會喺1985年開展修訂《和合本》嘅工作，喺2000年交由香港聖經公會接手，經香港、台灣、馬來西亞、新加坡等地嘅聖經學者參與，2006年新約，2010年出版新舊約全書，前後超過30年工作。

出面網頁
----

* 香港聖經公會
港式車仔麵，配料分別係豬紅、魚蛋同牛柏葉，仲有咖喱湯底。
**車仔麪**係香港好多人鍾意嘅一款麪，上面都係放一啲平價料餸來食。開頭係街邊小販推架車仔木頭車，響街邊度賣，唔係好乾淨，所以又叫做**嗱喳麪**。因為夠晒平，所以有唔少人幫襯。以2006年來計，大概係十幾蚊一餐到，睇下要幾多料。

家下無咁多小販，唔少車仔麪都唔再係推車仔，而係響舖頭賣，有時重會有貴價料㖭。

起源
--

車仔麪大概1950年代出現，二次大戰同國共內戰之後無幾耐。呢個時間香港市民生活都幾苦，唔少人都係大陸走難落來香港。唔係咁易搵到嘢做，所以好多人做小販攞檔，其中唔少小販係推架木頭車出來賣咖喱魚蛋同車仔麪。

車仔
--

車仔就係木頭車，車裏面有鋼或者其他金屬做嘅缸，打橫打直分成一格格。每格放唔同，湯料麪。另有一格係用來煮。木頭車裏面就裝石油氣爐，以前可能係火水爐，開火㷫住啲湯料同煮熟來賣。

料
-

一個麪可以配唔同料。買嘅人可以任揀。料就檔檔都唔同。常見有豬紅、豬皮、豬大腸、蘿蔔、紅腸、菜、雞翼、魷魚、燒賣、牛丸、咖哩魚蛋、獅子狗丸、雲吞、粉腸、蟹柳、冬菇、墨魚丸、牛腩等等。

麪
-

麪多數係粗麪，但係亦都可以揀幼麪，雲吞麪、瀨粉、河粉、油麪、烏冬、公仔麪、伊麪。睇下間舖有無。
奈良公園
**奈良公園**（粵拼：noi6 loeng4 gung1 jyun2；日文：**奈良公園**ならこうえん(Narakōen)）係喺日本奈良縣奈良市若草山麓嘅都市公園，佔地660公頃，公園內有多個歷史文化遺產建築，包括東大寺、興福寺、春日大社、奈良國立博物館、正倉院等。

奈良公園係奈良鹿嘅主要棲息地，鹿群可以自由自在喺奈良公園行來行去，但因為佢哋亦都可以走去馬路或郊外山區，會破壞農田同食農作物，影響收成，喺2016年啲鹿搞到奈良地區農業一年損失六十億日圓（四億二千四百萬港紙）。由2017年開始，當地政府喺耕作區域設陷阱捉鹿，搬佢哋去其他地方，而喺奈良公園裏面嘅奈良鹿唔受影響。

主要設施
----

* 東大寺
* 春日大社
* 興福寺
* 正倉院
* 奈良国立博物館
* 依水園
* 奈良春日野國際論壇（奈良春日野国際フォーラム　甍～I・RA・KA～）
* 登大路園地
* 浅茅ヶ原園地
* 荒池園地
* 浮雲園地
* 春日野園地
* 猿沢池園地
* 東塔跡園地
* 見鳥居園地（みとりい池園地）
* 若草山

參考
--

|  |  |
| --- | --- |
|  | 維基同享有多媒體嘅嘢：**Nara Park** |

* 奈良公園
* みとりい池園地
* 奈良春日野國際論壇

1. ↑  毀農作物影響收成 日本首准獵奈良鹿 互聯網檔案館嘅歸檔，歸檔日期2020年8月23號，.，星島日報，2017年08月02號
**香港蠔**，學名**香港巨牡犡**（*Magallana hongkongensis*），係蠔嘅一個物種，屬真蠔屬，分佈華南后海灣兩岸，橫跨中國廣東深圳南山區、寶安區沙井一帶至香港元朗區流浮山嘅海岸，並且伴隨住深圳嘅發展而由沙井蠔民將蠔種轉殖到鄰近嘅粵西海岸。

科學家多年來一直懷疑香港（同埋喺鄰近嘅地區）養蠔嘅物種屬於自家物種，但係由形態學單單靠外形去分辨唔容易，及後透過基因分析蠔隻嘅線粒體DNA嘅遺傳距離，先發現到其他已知嘅蠔嘅品種真係好唔同，然後去到2003年先至被人確認為新嘅品種。結果發現呢個物種原來已經有超過700年嘅養殖歷史，分佈喺香港、珠江口，以及華南海岸，係日本巨牡犡（學名：*Magallana nippona*）嘅姊妹分類單元。

參考
--

1. ↑  〈流浮山蠔民 養香港蠔50年收成等三年半 良叔獨撐蠔田捱到殘：阿仔唔接手冇人做〉. 原先內容歸檔喺2021年2月12號. 喺2021年1月17號搵到.
2. ↑  《守下留情》，香港電台第一台，2021-01-12 21:45-21:55
3. ↑  Lam, Katherine (2003). "Mitochondrial DNA and morphological identification of a new species of Crassostrea (Bivalvia: Ostreidae) cultured for centuries in the Pearl River Delta, Hong Kong, China". *Aquaculture*. **228** (1–4): 1–13. doi:10.1016/S0044-8486(03)00215-1. 原先內容歸檔喺2020年3月28號. 喺2017年4月29號搵到.
**《神根協定》**(德文：**Schengener Abkommen**；法文：**Convention de Schengen**；荷蘭文：**Verdrag van Schengen**)，亦叫做**《神根協議》**、或者**《神根公約》**，最早喺1985年6月14號由五個歐洲國家（聯邦德國、法國、荷蘭、比利時、盧森堡）喺盧森堡嘅一個小鎮神根（Schengen）簽署。該公約喺1995年7月正式全面生效。神根公約啲成員國又叫「神根國家」或者「神根公約國」，成員國嘅整體又叫做「神根區」。

神根公約嘅目的係要取消大家之間嘅邊境檢查點，重會協調對神根區出面嘅邊境控制。即係喺七個成員國之間冇咗邊境管制，揸住是但一個成員國有效身份證或者簽證嘅人可以喺所有成員國境度自由流動。根據呢個協定，旅遊者如果揸住其中一國嘅有效簽證就可以合法噉去其他神根國家參觀。

呢條公約簽訂咗之後不斷有新嘅國家入咗嚟，到2003年，神根嘅成員國加到15個：奧地利、比利時、丹麥、芬蘭、法國、德國、冰島、意大利、希臘、盧森堡、荷蘭、挪威、葡萄牙、西班牙同埋瑞典。呢啲國家就係今日嘅神根區。

神根國家入面除咗挪威同冰島之外其他全部都係歐盟國家，唔喺歐洲大陸嘅愛爾蘭雖然係歐盟國家，不過就唔係神根協定嘅成員國。喺2004年5月入咗歐盟嘅10個國家：愛沙尼亞、拉脫維亞、立陶宛、波蘭、捷克、匈牙利、斯洛伐克、斯洛文尼亞、馬爾他同埋塞浦路斯都參加咗神根協定，但佢哋會跟返自己嘅實際情況，喺2006年之後實施。 

九個主要為前蘇聯成員國嘅國家正式加盟《神根協定》，使神根國家由目前嘅15個增加到24個。由東歐愛沙尼亞至西面葡萄牙等24個國家解除邊境管制，旅客國與國之間來往自如，成個神根地區有美國1/3面積。歐盟委員會主席巴羅佐讚揚神根協定嘅精神：「自由往來係人權之一。」

2007年12月21號又加入愛沙尼亞、匈牙利、立陶宛、拉脫維亞、馬耳他、波蘭、斯洛文尼亞、斯洛伐克以及捷克九國。但英國一直冇加入神根公約，持英國護照嘅人就未能享受公約帶來嘅方便。

而家神根區無疆界國家有二十七個，總人口達到四億，為歐洲一體化邁進一步。

居民唔使出示護照就可以經海、陸過境，至2008年3月，新成員國嘅機場會撤銷埋通關檢查。

出面網頁
----

* 神根國家簽證
* 歐盟神根條約專頁（英文）
**身份證**係種用嚟證明持有人身份嘅證件，多數由各國或地區政府發畀公民。佢可以證明個人身份，例如姓名、年齡、社會地位、公民權利等等資料。

家下好多國家都有實行身份證制度，不過有4個國家未實行過居民身份證制度。

各地身分證
-----

### 中國大陸身份證

中國大陸嘅居民身份證最先喺1984年4月6號實行，嗰時頒發咗第一代版。不過佢當時用嘅係印刷同相片翻拍技術加過塑而成，好易被山寨。最早期嘅身份證，要年滿18周歲先至攞得；不過印刷技術基本上都笑甩大牙，因為用嘅都係GB2312字庫，遇到生僻字時重要靠差館啲人手寫出嚟；張相用嘅係黑白版，好易通過技術翻印；身份證冧用嘅係15位版。

喺2003年6月28號修改咗法案，改成年滿16周歲先至攞得身份證；而未夠16周歲啲公民重可以依法申請攞身份證；身份證冧巴亦提升到18位。不過嗰時用嘅係帶防偽技術嘅第一代身份證。

從2004年3月29號開始實行咗第二代身份證，嗰時用嘅係防偽膜同印刷防偽技術，相亦改成用彩色兼鑲嵌咗數碼芯片；字庫亦改用咗GB18030版。從2012年1月1號開始，公民凡係申請攞或換身份證嘅，必須要登記指紋信息。

### 臺灣身分證

* 《姓名條例施行細則》第二條：「國內有戶籍國民本名之證明為國民身分證，未滿十四歲者，得用戶口名簿或戶籍謄本代替之。」

### 香港身份證

* 政府強制；年滿11歲要攞兒童身份證，年滿18歲要攞成人身份證。

暫未實行強制身份證嘅國家
------------

喺英美澳加、法國同瑞士、日本雖然有身份證制度，但未強制實施。

暫時冇身份證嘅國家
---------

家下喺北歐三國、冰島、丹麥未實行過身份證制度。

攷
-

|  |  |
| --- | --- |
|  | 維基同享有多媒體嘅嘢：**Identity documents** |

1. ↑  s:姓名條例施行細則 (民國93年) 第二條第一項
2. ↑
**達濠城**係喺廣東汕頭嘅一座清朝古城，喺達濠島永濠街，康熙五十六年（1717年）落成。佢得個萬四方咁大（約合3.46英畝），係中國現存最細嘅古城。1988年入汕頭市第一批文物保護單位名錄。2010年列爲第六批廣東省文物保護單位。

建置
--

達濠城舊屬潮陽縣奉恩鄉招收都。城高5米，城週長429米，面積14000平方米。有二道城門，東、西邊分別係達善門同西濠門。城嘅四隻角有城樓，東、西邊各有一座更樓。城入邊設「南澳鎮水師左營守備府」、「招寧司巡檢署」、「招收鹽場」等衙門。

史
-

從明朝嘉靖開始，東南沿海海盜周時出沒，朝廷亦都無佢哋收。而達濠島地處濱海，河渡門方便咗海盜出入。於是乎，鄉民自己起「踏頭寨」防海盜。隆慶元年（1567年），明朝施行「招撫」政策，倭寇問題反爲更加之厲害。明末清初，海盜邱輝佔據達濠島。

康熙十九年（1680年），清朝打贏邱輝，「設達濠營副將一、都司三、守備三、千總六、把總十二、兵三千名」。第年喺達濠島起達濠營守備署，控制達濠地區嘅統治。五十五年（1716年）冬，朝廷落令兩廣總督楊琳等人起達濠城，之後就再無海盜侵擾達濠。

民國七年（1918年），城入邊起咗群英、盛德兩間小學，幾十戶清朝官吏嘅後人入城住。1938年，㗎佬侵佔達濠，趕嗮城入邊啲居民扯，拆埋佢哋啲屋。

攷
-

1. ↑  林大春 (編). 〈卷六 輿地誌·鄉都〉. 《（隆慶）《潮陽縣誌》》.
2. ↑  秦梓高、陳國英 (2006年8月6號). 〈汕頭達濠城小亭多路名奇〉. 《汕頭日報》 (簡體中文). 汕頭大學圖書館·潮汕特藏網.`{{cite web}}`: CS1 maint: url-status (link)
3. ↑  陳愛輝 (2016年11月9號). 〈从亂到治：見證地方社會秩序變遷的達濠城〉. 《汕頭特區晚報》 (簡體中文). 潮汕民俗網.`{{cite web}}`: CS1 maint: url-status (link)
4. ↑  楊琳. 《砲臺序》. 又達濠一營向設水師守備，並無城郭捍蔽，今築城一座以資守禦。
5. ↑  《（嘉慶）潮陽縣誌》. ......越丁酉年，復於河東地創達濠城，以周防扼要，慎固棉封，可謂不留餘力以遺後人矣。雖風雨飄摇，頻加修葺，而歷時既久，保固金湯，庶幾乎百年無事，承見昇平景象也。
6. ↑  王沖寒 (2003年5月6號). 〈汕頭達濠袖珍古城十五分鐘繞一周〉. 《廣州日報》 (簡體中文). 南方網.
**葡萄糖試驗**係一種透過驗血嚟決定血液入邊嘅葡萄糖含量嘅醫學檢驗，主要係用嚟診斷糖尿病。病人必須喺抽血之前嘅一段時間挨餓，而且唔能夠飲除咗水之外嘅飲料，咖啡因亦會影響實驗結果。如果病人喺挨餓期間食咗嘢，佢嘅血糖會升高，噉樣醫生就會認為佢可能有糖尿病。對於糖尿病人，經常嘅血糖監控係對病情嘅瞭解有幫助嘅。

依家總共有下便幾種唔同嘅葡萄糖試驗方法：

* 挨餓血糖測試（FBS），挨餓血漿葡萄糖測試（FPG）：要挨餓八個鐘
* 飯後葡萄糖測試（PC）：飯後兩個鐘
* 葡萄糖耐量測試：持續檢測
* 隨機葡萄糖測試

指標
--

### 挨餓血糖測試

4 到 7 mmol/l（72 到 126 mg/dl）屬於正常，持續 5.5 到 7 mmol/l（101–125 mg/dl）就要注意係咪有糖尿病，7 mmol/l（126 mg/dl）或以上就係有糖尿病嘅跡象。

挨餓十二個鐘，3.9 到 5.5 mmol/l（70.2 to 100 mg/dl）屬於正常; 5.6 到 7 mmol/l（100 to 126 mg/dl）就係有糖尿病嘅跡象。

### 飯後葡萄糖測試

內文：飯後葡萄糖測試
飯後個半鐘，細過 10 mmol/l（180 mg/dl）屬於正常。

參考
--

1. 1 2  MedlinePlus > Blood glucose monitoring Update Date: 6/17/2008. Updated by: Elizabeth H. Holt, MD, PhD. In turn citing: American Diabetes Association. Standards of medical care in diabetes -- 2008. Diabetes Care. 2008;31:S12-S54.
2. ↑  Template:MedlinePlusEncyclopedia

睇埋
--

* 血糖
* 糖尿病
* 葡萄糖計
* 低血糖
* 高血糖
**VANS**係美國嘅品牌公司，1966年3月16號由保羅范多倫（英文：Paul Van Doren）同占士范多倫（James Van Doren）、哥頓·C·李（Gordon C. Lee）一齊夾手創辦，總部喺美國加州橙縣哥斯大米薩。主要業務負責整滑板鞋為主。

公司喺1966年嘅成立之初，主要負責整橡膠為主。嗰時南加州地區啲細路猛咁搵啲用嚟搞滑板運動同衝浪運動時用嘅鞋底，喺公司出咗第一對鞋底之後而俾好多滑板玩家猛咁用佢啲產品，後嚟逐漸發展到喺美國地區、歐洲、日本及中國大陸部分發達城市都搵到佢啲品牌產品。

爭議事件
----

係2019年，Vans舉辦咗一個設計比賽，移除咗其中一款由加拿大設計師「Naomiso」所設計嘅作品，嗰隻作品畫上黃色雨遮圖案，以及示威者戴頭盔、口罩、眼罩之類同嗰時香港政治環境相關嘅元素。引起大量香港網民不滿，喺佢Facebook聲明貼文中，短短幾個鐘已經有高達4萬個「嬲嬲」

參考資料
----

1. ↑  "VF Outdoor Completes Acquisition of Eagle Creek, Inc". 原著喺2015年4月2號歸檔. 喺2017年10月27號搵到.
2. ↑  Connelly, Laylan (March 11, 2016). "Happy 50th, Vans: How the iconic shoe brand born in Anaheim has kept on surviving". *The Orange County Register*. 喺12 March 2016搵到.
3. ↑  〈對香港年輕人而言，失去品牌精神的Vans，就像是一雙與「回力」無異的帆布鞋〉. *MING'S* (美國英文). 2019-10-05. 喺2019-11-09搵到.

出面網頁
----

|  |  |
| --- | --- |
|  | 維基同享有多媒體嘅嘢：**Vans (brand)** |

* VANS嘅官方網站
李鵬
**李鵬**（Li Peng；1928年10月20號—2019年7月22號）係周恩來養仔，因六四事件發布戒嚴令而舉世聞名。佢曾經喺1987年到1998年年間，做過中華人民共和國嘅第四任國務院總理，權力頂峰時，政治局排第二，緊貼中共中央總書記江澤民之後。1998年兩屆總理任期滿咗，轉做全國人民代表大會常務委員會委員長，主持最高權力機關嘅工作，不過佢做委員長時，經常強調全國人大要服從黨嘅領導，令人啼笑皆非。

評價
--

德國之聲評價佢係「名望最低嘅中國總理」，睇李鵬喺處理六四事件中嘅態度、推動三峽工程嘅行為同佢家族嘅腐敗傳聞頗具爭議，負面評價較多。

「六四事件」後一段時間，幾個喺美國加州洛杉磯附近嘅中國留學生作《李鵬落台嵌字詩》，表達對佢不滿嘅心情。

前中共中央總書記趙紫陽喺《國家監犯》中評價李鵬係「死硬分子」，喺學潮中為咗自己嘅四二六社論唔被否定而令本來可以和平解決嘅學潮要以暴力收科。 《國家監犯》中記載「（鄧小平）喺聽咗李鵬等嘅匯報之後，同意將學潮定性為『反黨反社會主義嘅動亂』，提出『快刀斬亂麻』加以解決。」，趙回憶錄中直言李鵬同佢手下「阻撓、抗拒同破壞趙紫陽化解對峙緊張嘅努力。」

西班牙最高法院於2013年11月19號對李鵬、中共前總書記江澤民、前中共中央政法委員會書記喬石等其他4個前中國領導人發出逮捕令，並指控5人涉嫌喺中國對西藏進行鎮壓罪行。

參考
--

1. ↑  〈中国前总理李鹏逝世 国际〉. 《東方網 馬來西亞東方日報》 (簡體中文). 喺2021-04-08搵到.
2. ↑  Welle (www.dw.com), Deutsche. 〈李鹏：民望最低的中国总理 DW 23.07.2019〉. *DW.COM* (中國中文). 喺2021-04-08搵到.
3. ↑  "My China News Digest". *my.cnd.org*. 喺2021-04-08搵到.
4. ↑  〈赵紫阳口述回忆录终见天日〉 (英國英文). 2009-05-15. 喺2021-04-09搵到.
5. ↑  〈「西班牙起訴中國前領導人並非要逮捕誰」〉. 《BBC News 中文》 (繁體中文). 2013-11-21. 喺2021-04-09搵到.

| * 睇
* 傾
* 改
中華人民共和國國務院總理 |
| --- |
| 

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |  |  |  |  |  |
| --- | --- | --- | --- | --- | --- | --- |
| 
周恩來1954–1976
 | 
華國鋒1976–1980
 | 
趙紫陽1980–1987
 | 
李　鵬1987–1998
 | 
朱鎔基1998–2003
 | 
溫家寶2003–2013
 | 
李克強2013–
 |

 |

 | 中華人民共和國國徽 |
| How to read a taxoboxHow to read a taxobox**杏仁桉** |
| --- |
|  |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
|
|
|
|
|
|
|
| （未分級） | 雙子葉植物綱 Eudicot |
|
|
|
|
|
|
|
| 目 | 桃金孃目 Myrtales |
|
|
|
|
|
|
|
|
| 科 | 桃金娘科 Myrtaceae |
|
|
|
|
|
| 屬 | 桉屬 *Eucalyptus* |
|
|
|
|
|
|
|
| 種 | **杏仁桉 *E. regnans*** |
|

 |
|
| 二元學名 |
| ***Eucalyptus regnans***F.Muell. |
|
|
|
| 杏仁桉嘅分佈範圍杏仁桉嘅分佈範圍 |
|
|
|
|
|
|
|
|
|
|
|

**杏仁桉**（粵拼：han4 jan4 ngon1；學名：*Eucalyptus regnans*），第個名係**杏仁香桉**（han4 jan4 hoeng1 ngon1），佢係桃金娘科桉屬嘅一樖四季常綠喬木。呢樖樹係世界上最高嘅樹，高度達156米。比美洲嘅北美巨杉重要高14米，起碼有52層樓咁高，呢種樹喺大洋洲嘅澳洲草原半乾旱地區入面搵到佢。

所謂「世界上最高嘅樹」
-----------

杏仁桉樹一般嚟講都高到起碼成百米咁高，其中有一樖係高到180米，樹幹直插到雲入面。呢樖嘢喺人類查過嘅樹木品種入面，佢係最高嘅一種。如估隻雀仔喺樹頂上唱歌仔嘅，喺樹底度聽就好似隻蚊之仔噉叫。

形態
--

### 根

呢種樹基部周圍嘅長度有30米咁大，咁鬼高嘅樹，地下嘅根都束到好深又大喇。噉佢可以方便吸夠水分嚟唔使驚大風吹冧樖樹。

### 樹幹

樹幹又係直筆甩嘅，向上就好明顯咁越嚟越幼咁，樹枝同埋樹葉都係好密集咁生喺樹頂嘅。啲樹葉都生得好怪噉，一般啲樹葉都係表面向天嘅，但佢啲葉係葉邊係向天嘅，就好似掛喺樹枝上咁，同陽光嘅投射方向係完全平行嘅。呢樖咁怪嘅樣係為咗適應氣候乾燥、陽光強烈嘅環境，減少陽光直射，唔使畀水分蒸發得太犀利。

### 樹葉

成日話「大樹下面比較好唞涼」嘅。但係如估係咁高嘅杏仁桉樹下面就幾乎冇影咁滞。因為佢嘅樹葉又幼又攣，而且個邊係向上嘅，樹葉表面同埋日光投射嘅方向平行，就好似吊喺樹杈上面噉，陽光都喺葉罅度穿嗮過去。

### 果

杏仁桉呢樖嘢雖然話就高啦，但係佢啲核好細粒咋，每粒大概有1-2毫米，20粒核先至一粒米咁大粒。但係佢生得鬼咁快，佢係世界上其中一種生得最快嘅樹，五六年就可以生到10幾米咁高喇，胸徑40幾厘米嘅大樹。

有關嘅書
----

* 中国少年儿童百科全书 自然·环境 第462——463页　浙江教育出版社 ISBN·7-5338-1946-2/G·1942
* Bootle, Keith R. (2005). *Wood in Australia: types, properties and uses* (第2版). New York: McGraw-Hill. ISBN 0-07-471312-4.
* 植物园的大影展（何香春） Google图书结果

出面網頁
----

|  |  |
| --- | --- |
|  | 維基同享有多媒體嘅嘢： **杏仁桉** |

* Prof Stephen Sillett's webpage with a photo tour of *Eucalyptus regnans* canopy taken during canopy research.
* 世界上最高的树 杏仁桉
* 最高的植物——杏仁桉 儿童故事大全
* 杏仁桉图\_中国柿子网 亩田农业网
* 杏仁桉 臺灣WIKI
**第15屆印度總統選舉**響2017年7月17號舉行。

背景
--

印度總統冇實權，但係如果選舉出現「懸峙國會」局面，就會由總統決定邊一個政黨可以優先組閣。而未來新總統掌握響國會同埋邦議會加埋四千八百五十二個議員手上。

投票日
---

投票時間由當地17號朝早十點到晏晝五點結束，但係結果會響20號公布，新總統會響27號正式宣誓就職，任期五年，取代任滿嘅慕克吉。有份做決定嘅總理莫迪，率先到國會投票。

候選人
---

### 考文德

現年七十一歲、本身係律師嘅考文德，係東部比哈爾邦前邦長，來自種姓制度最底層嘅賤民階級。佢所屬嘅組織同人民黨有聯繫，但係組織曾經被批評煽動針對伊斯蘭教徒嘅仇恨。莫迪已經預先恭賀佢，表明內閣會全力支持。

### 庫爾馬

庫爾馬係來自反對黨國大黨，同樣出身賤民階級，佢曾經做過外交官同國會下議院議長。

分析
--

由於國會兩院同埋邦議會都係由執政人民黨同盟友控制，預料攞到人民黨之類支持嘅考文德會攞到過六成選票贏出，成為印度第二位出身賤民階層嘅總統，重會鞏固總理莫迪嘅管治；而印度對上一次、亦係第一次出現從賤民階層出身嘅總統，係1997年上任嘅納拉亞南。

攷
-

1. 1 2 3 4 5 6  （繁體中文）印度舉行總統選舉 料考文德獲逾六成票當選 互聯網檔案館嘅歸檔，歸檔日期2020年9月9號，.，無綫新聞，響2017年7月17號搵到。

| * 睇
* 傾
* 改
印度 印度選舉 |
| --- |
| 總統選舉 | 
* 第1屆（1952年）
* 第2屆（1957年）
* 第3屆（1962年）
* 第4屆（1967年）
* 第5屆（1969年）
* 第6屆（1974年）
* 第7屆（1977年）
* 第8屆（1982年）
* 第9屆（1987年）
* 第10屆（1992年）
* 第11屆（1997年）
* 第12屆（2002年）
* 第13屆（2007年）
* 第14屆（2012年）
* 第15屆（2017年）
* 第16屆（2022年）

 |
**第12屆伊朗總統選舉**響2017年5月19號舉行。

結果由伊朗官方電視台宣布，屬溫和改革派嘅魯哈尼贏出今屆總統選舉，擊敗主要對手、強硬保守派嘅萊希。

背景
--

今屆總統選舉有四名候選人，分析普遍認為選戰係溫和改革派嘅總統魯哈尼，同強硬保守派嘅萊希兩條路線之爭。

制度
--

今屆選舉有大約五千五百萬個伊朗選民將會選出下任總統，如果冇候選人攞到過半數票數，得票最高嘅兩人將會響一個禮拜之後嘅次輪投票再分輸贏。

候選人
---

登記活動截止之後，憲法監護委員會將審查參選人的資格，4月27日公布候選人名單。

4月27號，憲法監護委員會訂出六個候選人名單，包括現任總統魯哈尼，內政部4月23號會公布最終名單。

### 魯哈尼

魯哈尼響2013年第11屆伊朗總統選舉攞到超過五成選票贏出，當時佢嘅政綱提出，結束伊朗外交孤立同埋建造一個更自由嘅社會，今次亦報名參選爭取連任。重強調伊朗應繼續走溫和發展嘅路，而唔係拒絕自我孤立。

### 萊希

同魯哈尼響同一日登記做候選人，五十六歲嘅強硬保守派萊希得到最大保守派政治勢力伊斯蘭革命力量聯盟支持。重同最高領袖哈梅內伊關係密切，2016年重攞到哈梅內伊任命做聖地監護人，又掌管伊朗財力最雄厚嘅宗教基金會，有力團結強硬保守派。而萊希亦被視為魯哈尼最有力嘅對手，又響競選期間承諾消除貧窮、打擊腐敗，又指責魯哈尼同西方達成核協議之後對伊朗制裁重未全面解除，搞到經濟一樣冇起色、就業低迷，為魯哈尼爭取連任帶來暗湧。

### 艾哈邁迪內賈德

曾經響2005到2013年做過總統嘅艾哈邁迪內賈德，冇理到最高精神領袖哈梅內伊勸告，上個禮拜突然報名參選，轟動國內外。屬強硬派嘅艾哈邁迪內賈德響以色列問題上，質疑大屠殺規模，以及加強伊朗核計劃立場，備受爭議。

但係伊朗國營電視台報道，前總統艾哈邁迪內賈德被憲法監護委員會取消參加呢次總統選舉資格。

民意調查
----

大部分民意調查話，魯哈尼選情被睇高一線，但係未到過半嘅當選線。 

而一個總部設響美國嘅民意調查機構響17號公布嘅調查結果，魯哈尼支持度有六成三，大幅領先萊希。

意見
--

伊朗最高領袖哈梅內伊響當地時間19號朝早去投票，佢形容今場選舉好重要，呼籲選民踴躍投票。

結果
--

今屆選舉投票相當踴躍，有超過四千萬人投票，投票率超過七成，多個票站都出現投票人龍，當局要延長投票時間。

分析
--

### 選前

上屆伊朗國會選舉，改革派同溫和保守派聯盟贏出，意味魯哈尼政府重有廣泛嘅民意基礎。分析認為今場選舉結果將會決定伊朗未來將會繼續行改革路，定係回歸返保守。

### 選後

魯哈尼過去四年任內最大政績之一，係同死敵美國達成核協議。雖然佢對經濟問題束手無策，但唔少選民寧願支持佢，都唔想由教士出身嘅萊希當選。萊希響1988年伊朗政治犯大屠殺入面做法官，將數以千計異見人士判死刑。

攷
-

1. 1 2 3  （繁體中文）伊朗總統魯哈尼成功連任，now新聞，2017年5月20號。
2. 1 2 3 4 5 6 7 8  （繁體中文）伊朗總統選舉投票開始，now新聞，2017年5月19號。
3. 1 2 3 4  （繁體中文）伊朗總統魯哈尼報名參選　角逐連任，香港電台，2017年4月15號。
4. 1 2  （繁體中文）艾哈邁迪內賈德被取消參選伊朗總統資格，香港電台，2017年4月21號。

| * 睇
* 傾
* 改
伊朗 伊朗選舉 |
| --- |
| 總統選舉 | 
* 第1屆（1980年）
* 第2屆（1981年）
* 第3屆（1981年）
* 第4屆（1985年）
* 第5屆（1989年）
* 第6屆（1993年）
* 第7屆（1997年）
* 第8屆（2001年）
* 第9屆（2005年）
* 第10屆（2009年）
* 第11屆（2013年）
* 第12屆（2017年）
* 第13屆（2021年）

 |
| 國會選舉 | 
* 第1屆（1906年）
* 第2屆（1909年）
* 第3屆（1914年）
* 第4屆（1921年）
* 第5屆（1923年）
* 第6屆（1926年）
* 第7屆（1928年）
* 第8屆（1930年）
* 第9屆（1933年）
* 第10屆（1935年）
* 第11屆（1937年）
* 第12屆（1939年）
* 第13屆（1941年）
* 第14屆（1944年）
* 第15屆（1947年）
* 第16屆（1950年）
* 第17屆（1952年）
* 第18屆（1954年）
* 第19屆（1956年）
* 第20屆（1960年）
* 第21屆（1961年）
* 第22屆（1963年）
* 第23屆（1967年）
* 第24屆（1971年）
* 第25屆（1975年）
* 第26屆（1980年）
* 第27屆（1984年）
* 第28屆（1988年）
* 第29屆（1992年）
* 第30屆（1996年）
* 第31屆（2000年）
* 第32屆（2004年）
* 第33屆（2008年）
* 第34屆（2012年）
* 第35屆（2016年）
* 第36屆（2020年）

 |
| 上議院選舉 | 
* 第1屆（1949年）
* 第2屆（1954年）
* 第3屆（1960年）
* 第4屆（1963年）
* 第5屆（1967年）
* 第6屆（1971年）
* 第7屆（1975年）

 |
| 專家會議選舉 | 
* 第1屆（1982年）
* 第2屆（1990年）
* 第3屆（1998年）
* 第4屆（2006年）
* 第5屆（2016年）

 |
| 地方議會選舉 | 
* 第1屆（1999年）
* 第2屆（2003年）
* 第3屆（2006年）
* 第4屆（2013年）
* 第5屆（2017年）

 |
| 憲法大會選舉 | 
* 第1屆（1925年）
* 第2屆（1949年）
* 第3屆（1967年）
* 第4屆（1979年）

 |
| 公投 | 
* 1953年
* 1963年
* 1979年
* 1979年
* 1989年

 |
**第12屆加泰隆尼亞自治區議會選舉**響2017年12月21號舉行。

背景
--

10月29號，馬德里政府正式全面接管加泰隆尼亞自治區，解散地方議會，訂響12月21日重選。西班牙外相達斯蒂斯話，期望加泰議會改選之後能夠為地區變返合法，強調加泰繼續係西班牙一部分。西班牙檢察部門尋求起訴普伊格德蒙特、前自治區副主席洪克拉斯同前加泰議會議長福卡德利等廿個前加泰官員同其他獨派領袖問話，就推動加泰獨立尋求正式起訴佢哋叛亂、煽動暴亂同濫用公款等罪名。西班牙最高法院已經傳召自治區議會議長同多個議員2號開始，一連兩日出庭作證。其中叛亂罪最高刑罰係坐三十年監，煽動暴亂同立亂使用公款最高可被判十五同六年監。

10月30號，中央政府正式接管加泰之後首個禮拜一，部分前加泰內閣官員如常返工，重聲言會繼續履行加泰民眾賦予佢哋嘅職務。多個獨派政黨亦開會決定參加議會改選，誓言要響選舉擊敗統派勢力。不過當地民調反映獨派政黨民望落後，多個政黨領袖面臨被起訴亦不利選情。

10月31號，西班牙憲法法院取消加泰隆尼亞自治區議會響10月27號單方面宣布嘅獨立。至於被中央政府撤去加泰自治區主席職務嘅普伊格德蒙特，就響布魯塞爾歐盟總部附近嘅記者俱樂部召開記者會，自從有比利時官員話過可以提供政治庇護後，佢嘅去向引起猜測。佢解釋加泰獨立係歐洲事務，希望可以引起其他歐洲國家嘅關注。佢亦承認加泰獨立嘅步伐會有所放緩，但係暴力唔係達致獨立嘅手段，認為同馬德里政府對話先係最重要。如果得到馬德里政府嘅保證，佢就會返加泰，唔會逃避法律責任。佢亦接受呢次選舉，又話係重大挑戰。對於馬德里政府話佢同多個議員涉及叛亂，佢特登強調話毫無根據，部分自治政府人員會留響加泰，繼續政治活動。

過程
--

各政黨嘅候選人把握禁止選舉活動前嘅最後機會拉票。

候選人
---

### 加泰隆尼亞自治區歐洲民主黨

被西班牙政府起訴叛亂罪，流亡到比利時嘅前自治政府主席普伊格德蒙特，透過直播同支持者發表演講，佢攞到支持獨立政黨聯盟「一起為加泰羅尼亞」推舉做領袖，形容今次重選係同首相拉霍伊嘅對決，如果贏出將會返翻加泰羅尼亞。

### 加泰隆尼亞左翼黨

普伊格德蒙特昔日嘅副手、領導加泰隆尼亞左翼黨嘅洪克拉斯仍然身陷牢獄，佢標榜自己響中央政府對付獨派人士時未有一走了之，而是留底承擔責任，近排重一改強硬獨派口風，話願意同中央政府溝通。

### 公民黨

反對加泰羅尼亞獨立嘅公民黨主席阿里馬達斯講明，會將加泰羅尼亞獨立嘅野心埋葬。

民意調查
----

選前民意調查話，獨派仍然有強大支持，但係統派支持者唔再沉默之下，兩派政黨爭持激烈，相信響五百五十萬選民入面，兩成冇投票方向嘅選民會成為關鍵。

分析
--

### 選前

加泰羅尼亞10月舉行公投後單方面宣布獨立，之後被首相拉霍伊收返自治權解散議會。今次選舉地方議會預料投票率會創新高。拉霍伊話響選出合法政府之後就會重新賦予加泰羅尼亞自治權。外界將呢次選舉睇做第二次獨立公投，中央政府就希望攞返獨派響當地嘅控制權，不過希望有機會落空。如果冇一個政黨的攞到過半嘅六十八個議席，兩大獨派有機會再度合作組成地方政府。統派嘅公民黨亦可能同拉霍伊領導嘅人民黨，同立場一致嘅加泰羅尼亞社會黨合作。一旦兩派無法攞到足夠議席，表明唔會支持阿里馬達斯同普伊格德蒙特嘅加泰羅尼亞共同黨領導人多梅內奇，可能一躍成為造王者。

### 選後

最終結果獨派響選舉攞到過半數議席，新任自治區主席最快要響1月底之前選出，佢哋諗住再推舉普伊格德蒙特做自治區主席，等佢以直播影片方式嚟控制議會運作，但係西班牙首相拉霍伊早前講到明，如果普伊格德蒙特試圖用直播遠距離治理加泰羅尼亞，中央政府會維持對自治區嘅直接管治，所以獨派最終推舉托倫特做新一任議長。

後續
--

2018年1月17號，西班牙加泰羅尼亞自治區新一屆議會第一次開會，呢次會議亦係2017年10月馬德里政府解散議會提早選舉之後嘅第一次，會到攦咗幾張座凳上面都有黃絲帶標誌，代表八個坐緊監又或者被通緝緊嘅當選議員，當中包括流亡比利時嘅自治區前主席普伊格德蒙特。會議選出獨派嘅托倫特做新一任議長。

攷
-

1. 1 2 3  （繁體中文）加泰自治區主席：並非尋求比利時政治庇護，now新聞，響2017年10月31號搵到。
2. ↑  （繁體中文）加泰前主席抵布魯塞爾或尋求庇護，now新聞，響2017年10月30號搵到。
3. 1 2 3 4 5 6  （繁體中文）加泰羅尼亞議會選舉今日投票，now新聞，響2017年12月21號搵到。
4. 1 2  （繁體中文）加泰新議會召開選出議長，now新聞，響2018年1月17號搵到。

| * 睇
* 傾
* 改
加泰隆尼亞 加泰隆尼亞自治區選舉 |
| --- |
| 自治區議會選舉 | 
* 第1屆（1980年）
* 第2屆（1984年）
* 第3屆（1988年）
* 第4屆（1992年）
* 第5屆（1995年）
* 第6屆（1999年）
* 第7屆（2003年）
* 第8屆（2006年）
* 第9屆（2010年）
* 第10屆（2012年）
* 第11屆（2015年）
* 第12屆（2017年）

 |
| 眾議院選區選舉 | 
* 第57屆（1977年）
* 第58屆（1979年）
* 第59屆（1982年）
* 第60屆（1986年）
* 第61屆（1989年）
* 第62屆（1993年）
* 第63屆（1996年）
* 第64屆（2000年）
* 第65屆（2004年）
* 第66屆（2008年）
* 第67屆（2011年）
* 第68屆（2015年）
* 第69屆（2016年）

 |
| 歐洲議會選區選舉 | 
* 第2屆（1987年）
* 第3屆（1989年）
* 第4屆（1994年）
* 第5屆（1999年）
* 第6屆（2004年）
* 第7屆（2009年）
* 第8屆（2014年）
* 第9屆（2019年）

 |
| 公投 | 
* 1931年
* 1979年
* 2006年
* 2009年
* 2014年
* 2017年

 |
**海口**，又稱**海門**，外海與內海會合收窄之處，或海與大江會合之處。因此而叫口。若內海為港，又稱**港口**。由此擴至內海同港之意。

由於海口地勢似門口，防守要地，會駐兵立鎮看實。海口係交通要道，有時鎮亦會變成埠，客貨集散。就咁亦有唔少地名叫海口，散見史書。當今最出名係海南海口市，其他諸如福建海口鎮，臺灣舊日海口莊。

史
-

海口至早見於漢時。

《後漢書》。顯宗孝明帝紀，「夏四月，遣將作謁者王吳修汴渠，自滎陽至于千乘海口。」循吏列傳，「夏，遂發卒數十萬，遣景與王吳脩渠築隄，自滎陽東至千乘海口千餘里。」

漢光武帝時，派王景同王吳，治黃河，去到千乘郡海口。

《三國志》。呂岱傳，「遣良與時南入，而徽不承命，舉兵戍海口以拒良等。」

士徽拒吳國，派兵守海口，唔畀戴良任交州刺史。

《宋書》。列傳，「欲從武康珝溪開漕谷湖，直出海口，一百餘里，穿渠浛必無閡滯。」

《梁書》。列傳，「經一歲，捕魚人張係世，於海口忽見有銅花趺浮出水上，係世取送縣，縣以送臺，乃施像足，宛然合。」

《陳書》。本紀，「海口河目，賢聖之表既彰，握旄執鉞，君人之狀斯偉。」

《隋書》。列傳，「高祖崩，煬帝即位，大業元年正月，軍至海口。」「大業初，煬帝潛有取遼東之意，遣弘嗣往東萊海口監造船。」「收其餘骨，王則內金甕中，沉之於海，有官者以銅甕，沉之於海口」

《舊唐書》。「辛巳，移登州平海軍於海口安置。」「過海口，下惡水，濤瀧壯猛，難計期程，颶風鱷魚，患禍不測。」

《新唐書》。志，「府，故漢襄平城也。東南至平壤城八百里；西南至都里海口六百里；西至建安城三百里，故中郭縣也；南至鴨淥江北泊汋城七百里，故安平縣也。」列傳，「臣所領州，在廣府極東，過海口，下惡水，濤瀧壯猛，難計期程，颶風鱷魚，患禍不測。」

《新五代史》。南漢世家， 「龑以兵駐海門，權已殺公羨，逆戰海口，植鐵橛海中，權兵乘潮而進，洪操逐之，潮退舟還，轢橛者皆覆，洪操戰死，龑收餘眾而還。」

《宋史》提及海口甚多，唔盡錄。

五行，「乙巳，興化軍及福清縣及海口鎮大水，漂民廬、官舍、倉庫，溺死者甚眾。」「六月乙巳夜，福清縣、興化軍大風雨，壞官舍、民居、倉庫及海口鎮，人多死者。」

地理，「有海口、海陵、博臘、遂訓等四砦，有鉛場。」

河渠，「故虎牢迤東距海口三二千里，恆被其害，宋為特甚。」「至和元年，遣使行度故道，且詣銅城鎮海口，約古道高下之勢。」河渠海口繁多唔盡錄。

食貨，「海州板浦、惠澤、洛要三場歲鬻四十七萬七千餘石，漣水軍海口場十一萬五千餘石」

列傳，「緣邊戰棹司自淘河至泥姑海口，屈曲九百餘里，此天險也。」「會契丹泛海劫千乘縣，繼宣請於海口置砦以御之。」列傳海口繁多唔盡錄。

《遼史》。太祖，「築長城於鎮東海口。」地理，「東至北烏魯虎克四百里，南至海邊鐵山八百六十里，西至望平縣海口三百六十里，北至挹婁縣、範河二百七十里。東、西、南三面抱海。」

《金史》。本紀，「又入金城海口，殺長山尉，執二巡檢以去。」列傳，「宋主初走入海時，於此上船，過錢塘江別有河入越州，向明州定海口迤邐前去昌國縣。」「鎮安距迎樂堌海口二百餘里，實遼東往來之衝。」

《元史》提及海口甚多，唔盡錄。

世祖，「辛亥，敕元帥阿海分兵戍平灤、海口及東京、廣寧、懿州，以餘兵詣京師。」「庚寅，以阿剌罕既卒，命阿塔海等分戍三海口，令阿塔海就招海中餘寇。」「阿塔海乞以戍三海口軍擊福建賊陳吊眼，詔以重勞不從。」「分軍戍守江南，自歸州以及江陰至三海口，凡二十八所。」「錢塘控扼海口，舊置戰船二十艘，故海賊時出，奪船殺人，今增置戰船百艘、海船二十艘，故盜賊不敢發。」

成宗，「開中慶路昆陽州海口。」

  

《明史》提及海口甚多，唔盡錄。

《清史稿》提及海口甚多，唔盡錄。

《廣東新語》。

地語，「山至虎門，則聳為大獸者五，以收海口而控下關。」
墳語，「而虎門之內，又有浮蓮塔以束海口，使山水回顧有情，勢力逾重，是為江上之第三道塔雲。」
介語，「弔，介之屬也，產瓊州海口港中，蛇頭鼍身，水宿不棲，其膏其輕利，貯以銅瓦皆滲出，惟雞卵盛之則不漏。以治諸腫毒，功同熊膽。」
**VDL DB250**（原本叫**DAF DB250**）係荷蘭VDL Bus（同埋前身DAF Bus）出嘅一款後置引擎雙層巴士，1991年亮相。

DB250嘅部分設計係源自DAF聯同英國Optare喺1989年收購嘅都城嘉慕威曼都城巴士設計。佢嘅前部分同DAF SB220單層巴士類似，而尾軸至引擎部分就同都城嘉慕威曼都城巴士差唔多，不過引擎係由DAF造，而散熱水箱就擺咗喺引擎室右邊。1995年，DAF Bus展出DB250低地台巴士底盤，但佢嘅完整巴士去到1997年至現身。2004年，VDL Bus推出低地台版DB250嘅改良版，是為**DB250+**。

車身選擇方面，DB250初時只可以配Optare Spectra車身，但Optare同埋DAF Bus脫離United Bus集團之後，就多咗Northern Counties Palatine II車身選擇。至於低地台版就可以配Optare Spectra、亞歷山大ALX400或者Plaxton President車身，後來再加入東蘭開夏Myllennium Lowlander、Wright Pulsar Gemini等車身選擇。

DB250主要係供應英國市場，其中以Arriva集團買得最多，低地台版DB250更係全英國第一款低地台雙層巴士。另外亦有多架DB250賣咗去土耳其，其中非低地台版係配Optare Spectra車身，而低地台版就配MJT車身。

DB250喺2006年停產，但最後一批新車去到2008年先至投入服務。後來VDL Bus同Wright合作研製新嘅Wright Gemini 2一體化巴士。

Wright Pulsar Gemini HEV
------------------------

喺2006年，VDL DB250低地台巴士底盤俾Wright用嚟整佢嘅混能雙層巴士，即係**Wright Pulsar Gemini HEV**。架車嘅外形同Wright Pulsar Gemini車身嘅DB250冇乜分別，但改配西門子嘅混能驅動系統。Wright總共出咗3架Pulsar Gemini HEV。

第一架車係用Vauxhall 1.9升引擎嚟發電，2006年底首次亮相，2007年初加入Arriva London。

第二同埋第三架車都係用福特2.4升引擎嚟發電。第二架車去咗愛爾蘭都柏林，喺2008年底加入Dublin Bus，2012年初賣咗畀英國Ensignbus，同年6月燒咗。第三架車喺2009年初加入London General。


|  |  |  |  |  |
| --- | --- | --- | --- | --- |
| 

|  |  |  |  |
| --- | --- | --- | --- |
|  | Search Wikimedia Commons |  | 
你可以維基同享呢類嘅媒體資源：**Category:DAF DB250****Category:VDL DB250**
 |

 |
**VIQR**（英文：**Vietnamese Quoted-Readable**）係一個輸入方案約定，齋憑7卦ASCII就表示得到越南國語字。由於佢嘅方便性，個約定廣泛用開喺Internet度，尤其係喺未廣泛應用Unicode編碼嗰陣。今時今日VIQR約定照舊有某啲人抑或人羣使用開。

規則
--

VIQR約定使用鍵盤上嘅字符嚟表示啲附加符號：

VIQR嘅符號約定| 標誌 | 符號 | 例如 |
| --- | --- | --- |
| 變
音 | 月牙符 | `(` | a(→ ă |
| 帽符 | `^` | a^ → â |
| 鬚符 | `+ hoặc *` | o+ → ơ |
| 聲
調 | 重音符 | ``` | a` → à |
| 尖音符 | `'` | a' → á |
| 問音符 | `?` | a? → ả |
| 波浪號 | `~` | a~ → ã |
| 下加點 | `.` | a. → ạ |
| đ | `dd` |  |
|

VIQR嘅示例：Việt Nam đất nước mến yêu => `Vie^.t Nam dda^'t nu*o*'c me^'n ye^u`

VIQR約定將`DD`用作字母Đ，將`dd`用作đ。若果緊跟元音又或喺外來詞當中，`\`要喺打句號、問號（ `.` ）（ `?` ）陣時擺前邊用，避免識別錯。

譬如：

`O^ng te^n gi`\?` `To^i te^n la`.` `.` `.` `.`
Ông tên gì? Tôi tên là....
譯：你叫乜名？我嘅名係……
VIQR約定嘅一種變體係VIQR \*。佢使`*`代替`+`號嚟表示上加帽。

歷史
--

1975年之前，VIQR公約經已喺南部攞嚟保存軍事文件。1992年，該公約由位於加利福尼亞嘅、屬TriChlor group 嘅越南話標準研究組（Vietnamese-Standard Working Group）標準化。

而家喺網上傾偈嗰陣佢都好常用，因為佢好方便，唔使任何軟件就可以隨時隨地噉使用。

睇埋
--

* 越南話助記符編碼規範
* VISCII
* VNI
* Telex打字法

連出去
---

* The VIQR Convention
* RFC 1456 – Conventions for Encoding the Vietnamese Language (VISCII và VIQR)
| How to read a taxoboxHow to read a taxobox**海南蒲桃** |
| --- |
| 喺印度嗰邊種嘅海南蒲桃喺印度嗰邊種嘅海南蒲桃 |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
|
| 門 | 被子植物門 Magnoliophyta |
|
|
|
|
|
|
|
| 綱 | 雙子葉植物綱 Magnoliopsida |
|
|
|
|
|
| 目 | 桃金娘目 Myrtales |
|
|
|
|
|
|
|
|
| 科 | 桃金娘科 Myrtaceae |
|
|
|
|
|
| 屬 | 蒲桃屬 Syzygium |
|
|
|
|
|
|
|
| 種 | ***海南蒲桃 S. cumini*** |
|

 |
|
| 二元學名 |
| ***Syzygium cumini***(L.) Skeels. |
|
|
|
|
|
|
|
|
|
|
|
|
|
|
|

**海南蒲桃**（粵拼：hoi2 naam4 pou4 tou4；學名：*Syzygium cumini*）；第個名係**黑楣**（hak1 mei4）；喺梵文嗰邊成日嗌佢係**湛布**（zaam6 bou6；梵文：**जम्बूफलम्**）；佢係桃金娘科蒲桃屬嘅常綠喬木，原產地喺印度半島、馬來半島同中國嘅兩廣同雲閩一帶。呢種植物重係一種防護樹種。

形態
--

呢樖嘢有15m高到，有圓形嘅嫩枝，喺嫩枝乾咗之後就變白。而花嘅方面，一般係聚繖花序側生，好少生喺樹枝嘅格辣底或樹頂，長大概6cm，而且重好多花；花芽喺圓角方形或倒立雞蛋形，長大概5mm；而花一般係白色兼冇柄，而且都好香吓，有5cm嘅皺紋響度，而花瓣係分離式圓形間好似趷咗出嚟嘅弓噉，直徑有2——2.3mm；花絲長4——5mm。而花期方面，一般喺每年3——5月開花，開完花之後重會結果。一般喺每年6——9月有果出。

用途
--

海南蒲桃嘅樹可以用嚟做庭蔭樹或行道樹或觀景樹，甚至佢嘅果可以用嚟畀人食。而佢嘅根皮同果可以做藥，專門醫肚疴，痢疾。如估外用嘅話，可以醫因刀傷而出血嘅嘢。

相
-

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |
| --- |
| 樹 |
| 樹  |

|  |
| --- |
| 莖 |
| 莖  |

|  |
| --- |
| 莖同葉 |
| 莖同葉  |

|  |
| --- |
| 葉 |
| 葉  |

|  |
| --- |
| 花（離遠睇） |
| 花（離遠睇）  |

|  |
| --- |
| 花（近啲睇） |
| 花（近啲睇）  |

|  |
| --- |
| 啱啱結咗果無耐嗰時 |
| 啱啱結咗果無耐嗰時  |

|  |
| --- |
| 熟咗之後嘅果 |
| 熟咗之後嘅果  |

|  |
| --- |
| 喺街市賣緊嘅海南蒲桃 |
| 喺街市賣緊嘅海南蒲桃  |

 |

出面網頁
----

|  |  |
| --- | --- |
|  | 維基同享有多媒體嘅嘢：**海南蒲桃** |

|  |  |
| --- | --- |
|  | 維基物種有資料講：***海南蒲桃*** |

* 海南蒲桃 樹木谷
* 华南地区最常见的三种常绿行道树 鹤山三农平台
* 果实可食的"墨水树"——海南蒲桃 三亚新闻网
* 野冬青果 中醫世家
* 海南蒲桃 中文百科在線
**馬建忠**（1845年2月9號—1900年），字**眉叔**，係大清洋務派重要官員，多次俾李鴻章派去做唔同任務。佢因為寫咗中文第一本文法書《馬氏文通》而出名。佢係江蘇丹徒人，因為太平軍打到來，細個就成家搬去上海，同埋響嗰度讀書，所以佢就通曉希臘文、拉丁文、法文同埋英文，亦都識西方科學。

家境同初學
-----

馬家響明時已經信奉天主敎。馬建忠係細仔，佢大哥同三哥都早死。二哥馬建勛響早年曾國荃拔擢過佢，做淮軍糧台。而四哥馬相伯就係震旦大學同復旦大學嘅創辦人。1853年3月，大平軍定都南京。佢哋成家就搬去上海避難，而佢亦都跟埋四哥讀天主教耶穌會依納爵公學，即係後來嘅徐匯公學。佢細個就學曉中國傳統經史，五歲就諗考科舉。不過，1854年到1860年佢見到第二次鴉片戰爭。佢覺得朝建官員唔掂，淨係自保。就決定改學西洋。佢先入耶穌會初學院做修士，學拉丁文、法文、英文和希臘文等。1869年同1870年，佢見到洋人修士蝦國人修士，就決定唔再讀大修院，亦都唔向洋人低聲下氣。

事業
--

佢二哥介紹佢畀大臣李鴻章。因為佢熟西洋文化，又識洋文，李鴻章就好賞識佢。佢之後一直幫李鴻章做嘢。不過呢個係個悲劇，因為做洋務一方面要面對守舊官員相迫，又要對住洋人列強苛求。佢派去好多涉外事，遇過好多難事，成日畀人毀謗，兩面受敵，如果唔係李鴻章保住，都好難全身而退。

1876年，因為佢係郎中，所以李鴻章就派佢去法國留學，跟手做埋中國駐法公使郭嵩燾嘅翻譯。1877年，佢參加咗巴黎考試院嘅文科同理科考試，全部及格。之後再考咗律師、政治、外交等等唔同科目，一樣及格。之後佢就返返大清，係屬於洋務派。

1881年佢就要去當時係英國人管治嘅印度，同印度總督傾加鴉片入口稅，同專賣鴉片嘅事。1882年，即係光緒八年，李鴻章又派佢去朝鮮王講同英美德簽商約。無幾耐響六月九日朝鮮發生壬午之亂，大院君李是應唔滿意閔妃同親日派金玉均，就帶改革派入朝專政，殺咗興宣君李最應同埋幾個日本人。閔妃向大清國頒救兵。就係咁，馬建忠同丁汝昌畀李鴻章同張樹聲派咗去捉大院君李是應。呢件事令到朝鮮慢慢脫離中國，跌入日本手裏面，又畀人鬧到飛起。同一年，即係十月十八日，李鴻章派馬建忠同法國公使寶海響天津傾好越事草案三條，即係中國撤兵、通商、中法分巡紅河南北。

佢後做過輪船招商局會辦同埋上海織佈局總辦。1890年就開始寫書。1894年，發生甲午戰爭，佢就建議開翻譯書院，敎洋文，希望多啲人可以翻譯人文，科學知識。

1895年，因為大清響甲午戰爭打輸咗，要去傾條約。佢就做咗李鴻章參贊，一齊去日本，同日本首相伊藤博文簽咗馬關條約。因為又係割地賠款，全國即時，佢又畀人攻擊。康有為亦同埋1300個入京考試嘅舉人上書。李鴻章要自保，就嫁禍馬建忠係東洋奸細。

1900年8月，義和團之亂後，八國聯軍攻入北京，兩廣總督李鴻章就去上海馬建忠屋企，搵佢幫手，傾點樣阻止洋軍南下。馬建忠即刻應承，做咗上海行轅襄理機要。佢發緊燒都唔停咁翻譯外電。4號，佢因病而死，嗰年佢只係得55歲。

思想
--

馬建忠係主張改革，發展民營工商業，因為國要強，一定要國有錢，而要國有錢，就要國人有錢，而國人要有錢，就有多啲民營工商業。所以佢致力推行洋務，起鐵路，關稅保護工商業。佢亦都提倡國人多學洋文，汲取外國科學文化知識。

著作
--

佢有唔少著作：

* 適可齋記言記行
* 文通
* 勘旅順記
**第12屆砂拉越州選舉**（英文：**2021 Sarawak State Election**）（馬來話：**Pilihan Raya Negeri Sarawak 2021**）喺2021年12月18號舉辦，選出第19屆砂拉越州議會全體成員。

本來第18屆砂拉越州議會要喺2021年6月7號自動解散，但由於武漢肺炎疫情同馬來西亞政治危機等因素，馬來西亞聯邦宣布一度宣布進入緊急狀態，選舉被延後。

2021年11月3號，最高元首蘇丹阿都拉宣布砂拉越州緊急狀態將提前結束，並已喺憲報上刊登。噉意味住砂拉越政府已成為看守政府，而第十二屆砂拉越州選舉將喺60日內舉行。砂拉越州係繼沙巴州同馬六甲州之後，第三個喺武漢肺炎疫情期間舉行州選嘅州。

2021年11月24號，喺經過馬來西亞選舉委員會嘅討論之後，選舉委員會主席拿督阿都干尼喺新聞發布會上表示砂拉越第十二屆選舉提名日定喺12月6號，而投票日係12月18號，競選期12日。提前投票日就係12月14號。此外，拿督阿都干尼亦表示呢次選舉嘅標準作業程序（SOP）將由衛生部、國安會。警方以及砂災難管理委員會共同製定，並會喺制訂完成後宣布。

2021年12月18號，砂拉越政黨聯盟攞到76席，成功執政砂拉越州。砂拉越政黨聯盟主席阿邦佐哈里正式宣布就任第7任砂拉越首長。

參考
--

1. ↑  砂拉越提早三个月结束紧急状态 60天内举行州选举
2. 1 2  〈12月6日提名18日投票 砂选举竞选期12天〉. 星洲日報. 2021-11-24.`{{cite news}}`: CS1 maint: url-status (link)
3. ↑  〈◤犀鸟乡开战◢ 阿邦佐哈里宣誓就任砂首长〉. 《中国报 (馬來西亞) China Press Malaysia》 (馬來西亞中文). 2021-12-18.`{{cite news}}`: CS1 maint: unrecognized language (link)
擴展標準控制迴路框圖，控制器（Regler）後尾跟到一橛調節器（Stellglied），再後尾跟到控制環節（Regelstrecke）
**調節器**（德文：**Stellglied**）或者**調節裝置**（德文：**Stelleinrichtung**）**、執行器**，係喺技術系統用來影響個系統輸出值嘅機構，設置喺調校環節（Steuerstrecke）或者控制環節（Regelstrecke）度。通過設置或者調整調節器可以調校一個工作過程（德文：Prozess）。

純調校嘅情況下，調節器通常係手動調嘅，例如車軚盤。喺調校過程當中，輸入同輸出變量好多時唔係唔斷變化嘅，而係只有二進制值（開關或者高低）。相應嘅調節器只係得開關值。

喺控制過程當中，調節器同控制系統係閉合迴路（控制迴路）嘅一部分。對操作器嘅調整來自控制器，而調節器本身喺控制系統中作爲嗰個直接控制啲物質、能量或者信息流動嘅嘢而發揮到作用。特別係喺調整物質流量變化嗰陣需要到能量，有時可以透過簡單嘅控制手段、從伴隨嘅能量流當中撈取能量。喺大多數情況，仲係需要用到外部能源嚟調節啲調節器（輔助能源），包括電動、氣動或者液壓驅動嘅調節執行器。

例：喉嘴同恆溫喉
--------

用於空間供暖嘅散熱器曾經配備有簡單嘅喉嘴，藉此可以攞人手多多少少噉限制啲熱水嘅流動。啲喉嘴即係簡單嘅調節器，係手動調整嘅。如果做調整嘅人唔係跟返個差異係期望溫度同實際室溫之間嘅嚟做調整，個室溫就係要調校到理應有嘅溫度；唔係嘅話就係「手動」噉控制（manuelle Regelung）。

今時今日啲常見嘅恆溫喉識自動噉調節室溫。個留喺上便嘅把手係攞來設置溫度嘅目標值嘅。喉嘴調節器由膨脹元件驅動，種嘢測量個室溫（受控變數實際值）嘅同時又做埋控制器。驅動佢嘅能量係從啲熱水度提取返。
電鑽
**電鑽**係行電嘅架生，用嚟係啲物件上便鑽窿。

佢嘅基本構造有個機身，用嚟夾住鑽頭嘅夾頭，同埋機身上用嚟控制速度嘅槍掣。

一般喺市面常見嘅電鑽有分有線式同無線式。喺功能上就有最基本嘅電鑽、打入硬些少嘢用嘅衝擊鑽同埋可以打石屎牆嘅油壓鑽，大型嘅就有加工用嘅鏍（讀lo1）床。

歷史
--

A wooden drill handle and other carpentry tools found on board the 16th century carrack *Mary Rose*.
最早期嘅鑽叫「弓鑽」（Bow drill），源自古印加文明同古埃及。直到19世紀，摩打發明咗之後。由奧地利人Arthur James Arnot同埋William Blanch Brain將摩打套用喺鑽裏面，變成電鑽嘅雛型。

1889年澳洲墨爾本，Wilhelm Fein invented the portable electric drill in 1895。1917年, 德國人Black & Decker patented a trigger-like switch mounted on a pistol-grip handle.

參考
--

1. ↑  "Specifications for registration of patent by William Blanch Brain and Arthur James Arnot titled - Improvements in electrical rock drills coal diggers and earth cutters". *National Archives of Australia*. 1889. 喺31 March 2008搵到.`{{cite web}}`: CS1 maint: url-status (link)
2. ↑  "C.& E. Fein GmbH company history". 原著喺13 十月 2006歸檔. 喺7 December 2006搵到.
3. ↑  Template:US patent reference

|  |  |
| --- | --- |
|  | 維基同享有多媒體嘅嘢：**Drills** |
**劉藍溪**（1960年3月29號—2022年1月10號），臺灣女歌手，灌過多張唱片，也演過唔下十餘部電影，1991年7月出家，法號「道融」。

生平
--

### 歌唱、影視生涯

劉藍溪十六歲時到台視參觀歌唱比賽，意外地被美工設計龍思良發現。龍思良帶她去拍照，並介紹給台視導播認識。沒多久劉藍溪就當起臨時演員，先演台視連續劇《金玉緣》，之後又應光啟社之邀同周雅芳仲有前童星章薇薇（作家章君穀嘅女）主持台視兒童節目《妙妙谷》。未幾，劉藍溪又被瓊瑤邀咗去拍電影，演嘅多數係小家碧玉、女主角嘅閨中密友之類嘅角色，成咗「永遠嘅第二女主角」。1980年代初，臺灣愛情文藝片走下坡，新藝城邀劉藍溪赴香港演出電影《追女仔》，之後劉藍溪也喺桂治雄導演嘅電影《邪完再邪》中演主角。

1977年至1980年，劉藍溪加盟新格唱片。劉藍溪嘅聲音完全符合臺灣校園民歌時代嘅聲音美學標準，加上形象甜美，第一張唱片專輯《夕陽戀曲》就很暢銷。喺當年臺灣唱片工業「低制作成本、大量出片」嘅策略之下，劉藍溪短時間內就出咗《風兒別敲我窗》、《野薑花的回憶》、《小時候的願望》、《又是輕輕的風》等專輯。

1982年，劉藍溪被日本嘅CBS/SONY唱片公司看中，赴日受訓并發行過三張單曲EP。

### 婚姻

1984年，劉藍溪同大她十歲嘅中心診所（今中心綜合醫院）內科醫師梁榮基文定；當時佢表示，唔會為咗結婚放棄工作，但也唔會勉為其難喺演藝圈蹉跎歲月。事實上，呢段時期劉藍溪對演藝工作已唔像初期那麽活躍，主要係因為她長期都係擔任第二女主角，由她領銜主演嘅《亮不亮沒關係》賣座也唔理想，讓她沮喪咗好一段日子。

隔年，劉藍溪同丈夫去咗美國，喺三藩市進修英文，同時上大學選修大眾傳播，佢丈夫則喺三藩市醫學院專修糖尿病科。也就喺呢個時候，夫妻同時參佛，鑽研佛法。兩年後，佢丈夫返臺灣繼續行醫，佢則留喺美國嘅法雲寺向妙境法師學佛。

### 出家

喺美國學習咗五年佛法後，1991年7月，劉藍溪獲得家人、尤其係她丈夫嘅成全，正式出家，法號「道融」。剃度時，佢嘅父母都立喺一旁，她跪著一遍遍默念：「不要哭！千萬不要哭！」

劉藍溪出家後保持低調，最近一次曝光係到印度修行。

啱啱出家嗰段時間，劉藍溪對於佛學院嘅群體生活很唔習慣；特別係每天要煮二百多人嘅大鍋菜，握著比家中大十倍嘅鍋鏟時，唔知如何是好；隔咗幾週，她才慢慢適應。由於關心佢出家嘅影迷太多，半年後，喺靈泉寺舉辦嘅四十九天「精進禪七」修行會，一身灰布袈裟，足穿僧鞋、布襪，以「道融法師」嘅身分接受媒體訪問；佢透露，學佛使佢內心清靜恬適，連做夢都會笑。

1997年4月第十四世達賴喇嘛訪台行程中，道融法師擔任翻譯時，特別接受媒體訪問時再三言明，佢絕唔係受咗什麼打擊而消極出家，而係因為受咗同修（老公）嘅鼓勵同影響，努力鑽研佛經，從此與佛結咗不解之緣，很自然地走上這條路；她並透露，學佛以後讓她愈來愈快樂。

回顧過去，道融法師表示，這一路上，踩著很多人嘅淚水才走過來，能夠堅持自己嘅理想，係很難得嘅因緣，佢一定會好好惜福。對於以往嘅一切，佢以「過眼雲煙」形容。至於仲有很多觀眾記得佢嘅清純模樣，記得佢演唱嘅歌曲同電影，佢深感榮幸。佢認為，能夠活喺別人嘅心中，也係很可貴嘅一段經歷。

至於未來，道融法師表示，佢將積極從事翻譯同教育工作。已係佛學研究所研究生嘅佢，仲同時學習藏文、梵文同拉丁文。道融法師認為，學佛係方便又經濟嘅尋求快樂方式，而悟道嘅喜悅係外界無法取走嘅。佢更表示，很高興找到佢人生嘅歸宿。

### 過身

2022年1月10號，道融法師喺美國舊金山智藏寺圓寂，享年61歲。

演出
--

### 電視節目

* 台視連續劇《金玉緣》（1975年7月28號~1975年11月1號，共82集）
* 台視兒童節目《妙妙谷》（1976年5月27號~1976年9月11號，光啟文教視聽節目服務社製作，同周雅芳、章薇薇主持，共17集）
* 中視連續劇《河上的月光》（1980年）
* 中視連續劇《春夢了無痕》（1980年）

### 電影

* 《夢的衣裳》（飾 曹宜娟）
* 《聚散兩依依》（飾 鍾可慧）
* 《卻上心頭》（飾 李韶青）
* 《雲且留住》（飾 黃婉婷）
* 《昨夜之燈》（飾 林雨鴛）
* 《亮不亮沒關係》
* 《泡妞》（香港稱《追女仔》）（飾 鄧亞花）
* 《邪完再邪》（飾 楊淑兒 / 紅卜卜）

大碟
--

* 《夕陽戀曲》
* 《風兒別敲我窗》
* 《野薑花的回憶》
* 《小時候的願望》
* 《又是輕輕的風》

知名歌曲
----

* 《小雨中的回憶》

攷
-

1. ↑  〈獨家｜瓊瑤女郎劉藍溪嫁醫生後剃度出家　舊金山智藏寺圓寂享壽61歲〉. 《臺灣蘋果日報》.第2022-01-18號. 喺2022-01-18搵到.
2. ↑  中華民國電視學會電視年鑑暨電視叢書編纂委員會 編纂，《中華民國電視年鑑第一輯：民國五十年至六十四年》，中華民國電視學會1976年5月30日出版，第23頁。

連出去
---

* 劉藍溪喺互聯網電影資料庫嘅資料（英文） （英文）
* 劉藍溪喺香港影庫嘅資料（繁體中文 - 香港）
* 劉藍溪喺豆瓣電影嘅資料（大陸簡體）
* 劉藍溪喺時光網嘅資料（大陸簡體）
**穆里奇**（粵拼：muk6 lei5 kei4，葡萄牙文：**Muriqui**，1986年6月16號—）係巴西嘅職業足球員，里約熱內盧州曼加拉蒂巴人，司職中前鋒或後衛，效力巴甲球隊艾華爾（葡萄牙文：Avaí Futebol Clube）。

2010年6月，佢以當年創新高嘅轉會費350萬美金轉投踢緊中甲嘅廣州恆大廣汽，第一次亮相就完成大四喜，隨之被廣州球迷稱為「雞爺」，嗰季亦榮膺銅靴。2011年中超聯，佢以16個入球幫助廣州隊奪得冠軍，并獲最佳球員稱號。當年8月，由於喺同遼寧隊嘅比賽中遭受不公正待遇，提出轉會申請，經過廣州球迷反復挽留，最終留隊。翌年亞冠，佢喺面對全北現代嘅5-1大勝中，射入錦上添花嘅最後一球。當季佢成功幫球隊衛冕中超，亦帶領球隊殺入亞冠八強。2013年4月18號，佢個仔加貝爾（Gabriel）喺廣州出世。2013年，佢幫助球隊實現聯賽三連冠。佢喺2013年嘅亞冠聯賽入面，射入13球，攞咗賽事最佳射手同最有價值球員。2013年11月26號，穆里奇喺亞足聯年度頒獎典禮入面，重攞埋亞洲最佳外援返嚟。

去到2014年，佢受到傷患困擾，出場時間同表現都大幅下滑，去到聯賽中段先至打破難入波嘅尷尬局面，同時亦傳出多支西亞球會對佢有意嘅消息。2014年7月，佢以800萬美金嘅身價轉投卡塔爾聯賽嘅薩德，效力廣州隊期間，共為球隊出場133次，射入77球。離別之時，廣州恆大主場天河體育場更全場高唱《講不出再見》，歡送呢位隊史第一射手。去到卡塔爾嘅第一次比賽，佢就梅開二度，幫助球會攞到一項國內杯賽錦標。但係，喺往後近一年佢仍未從傷患中恢復，出場時間斷斷續續。2015年5月，佢再次梅開二度，幫助球會攞到卡塔爾星級聯賽冠軍。

2016年4月1號，日本球會東京FC正式宣佈租借穆里奇一年，期滿後又返到巴西華斯高足球會簽約直到2017年7月10號期滿。兩日後正式重返廣州恆大淘寶踢波半年。球季完咗之後未獲球隊續約。2018年1月16號，中甲球隊梅州梅縣鐵漢宣佈佢以自由身加盟，着10號波衫。2019年球季，佢轉投另一支中甲球隊石家莊永昌（後來改名為滄州雄獅），幫球隊成功沖超。

2022年1月，佢返到巴西，再次加入巴甲球隊艾華爾（葡萄牙文：Avaí Futebol Clube）。

註
-

1. ↑  Triple delight for Muriqui
2. ↑  穆里奇获亚足联年度最佳外援奖 盼世俱杯能进10球
3. ↑  〈ムリキ選手 期限付き移籍加入のお知らせ〉. F.C. Tokyo. 2016-04-01. 原著喺2016-05-06歸檔. 喺2016-05-21搵到.
4. ↑  "Motivado, Muriqui é apresentado oficialmente pelo Vasco". CR Vasco da Gama. 2017-01-06. 原著喺2017-01-09歸檔. 喺2017-07-12搵到.
5. ↑  "Após sete meses e apenas 12 jogos, Vasco rescinde com Muriqui". globo.com. 2017-07-10.

出面網頁
----

|  |  |
| --- | --- |
|  | 維基同享有多媒體嘅嘢：**穆里奇** |

* 穆里奇喺Freebase嘅資料 改維基數據
* 穆里奇喺FIFA player嘅資料 改維基數據
* 穆里奇喺FootballDatabase.eu嘅資料 改維基數據
* 穆里奇喺Soccerway嘅資料 改維基數據
* 穆里奇喺WorldFootball.net嘅資料 改維基數據
*
| How to read a taxoboxHow to read a taxobox**馬尾松** |
| --- |
| 喺廣西桂林鄉下入面種嘅馬尾松喺廣西桂林鄉下入面種嘅馬尾松 |
| 瀕危指標 |
| File:Status IUCN2.3 LC.svgLeast concern (LR/lc) |
| **物種分類** |
| 

|
|  |
|
|
| 界 | 植物界 Plantae |
|
|
|
|
|
| 門 | 松柏門 Pinophyta |
|
|
|
|
|
|
|
| 綱 | 松柏綱 Pinopsida |
|
|
|
|
|
| 目 | 松柏目 Pinales |
|
|
|
|
|
|
|
|
| 科 | 松科 Pinaceae |
|
|
|
|
|
| 屬 | 松屬 *Pinus* |
|
|
|
|
|
|
|
| 種 | **馬尾松 *P. massoniana*** |
|

 |
|
| 二元學名 |
| ***Pinus massoniana***Lamb. |
|
|
|
|
|
|
|
|
|
|
|
|
|
|
|

**馬尾松**（粵拼：maa5 mei5 cung4；學名：*Pinus massoniana*）；第個名係**山松**（saan1 cung4）或**青松**（cing1 cung4）；佢係松科松屬嘅常綠喬木，原產地喺中國嘅淮河以南、日本嘅琉球群島同越南。呢種植物喺松林界入面，佢係生命力最犀利同生得最快嘅松樹，甚至係綠化嘅先鋒樹。

名
-

呢樖嘢由於佢嘅針葉生到好似啲馬尾噉先至改咗噉嘅名。

形態
--

呢樖嘢一般有40米高，樹徑大概2m。樹葉又幼又軟，2針／束；而佢嘅果喺側面睇係蛋形，表面睇係圓錐體；啲核有對翼響度。

適應環境
----

呢種植物鍾意喺酸性嘅泥土嗰度生。尤其係啲樹仔生得比較快，如估可以整成林嘅話，唔使幾年就可以搞出好似個林海嘅大樹林出嚟。

用途
--

呢種樹木嘅用途比較多，可以用喺建築、礦柱、枕木等木材用途；而樹幹重可以收集松脂，可以整成松香出嚟；而木材喺脫脂之後，重可以整成紙都得；針葉重可以提煉揮發油、維他命C同纖維嘅原料，啲核重可以榨油都得。另外，佢嘅花粉同瘤狀節重可以做藥。

### 藥用價值

馬尾松嘅花粉同瘤狀節可以做藥，有以下呢啲功效：

| 部位 | 專門醫呢啲病 |
| --- | --- |
| 花粉 | 頭暈頭痛、中虛胃疼、久痢、諸瘡濕爛，創傷出血。 |
| 瘤狀節 | 風濕痹痛、轉筋攣急、腳氣痿軟、膝頭𠵩風濕，跌損搞出嘅瘀血。 |

文化
--

### 中國內地——松香第一大國

喺中國內地一講到松香，佢係全球最出名喇。因為中國內地嘅松香產量喺全世界範圍入面係排第一嘅，有90%都係出喺呢樖樹度。

### 廣州地名

喺廣州地區嘅雲苑新村附近嗰邊，有幾條街道同居委會都係用咗「松柏」嚟做名嘅。就係因為之前未開發嗰時重係一片鄉下，嗰度種咗好多馬尾松同側柏先至改咗噉嘅名。

### 香港地名

喺香港嗰度有個嗌「松仔園」嘅地名，係因為之前種咗好多馬尾松先至改咗噉嘅名。

### 詩句

四川有位叫陳毅嘅無產階級革命家，曾經喺抗日戰爭嗰時，喺贛南山區俾日本仔圍住嗰陣寫咗首大雪壓青松嘅詩出嚟。而詩句入面講嘅樹就係馬尾松。

有關嘅書
----

|  |  |
| --- | --- |
|  | 維基物種有資料講：***馬尾松*** |

* 中国少年儿童百科全书 自然·环境 第430页　浙江教育出版社 ISBN 7-5338-1946-2/G·1942

出面網頁
----

|  |  |
| --- | --- |
|  | 維基同享有多媒體嘅嘢： **馬尾松** |

* 昆明植物研究所. 〈马尾松〉. 《《中国高等植物数据库全库》》. 中国科学院微生物研究所. 喺2009-02-25搵到.
* 馬尾松 Maweisong 藥用植物圖像資料庫 (香港浸會大學中醫藥學院) （白話文）（英文）
**劉迺強**，SBS（英文：**Lau Nai-keung**，1947年9月—2018年11月21號），籍貫廣東，中華人民共和國第十屆全國政協委員、全國政協香港區委員、香港特別行政區第三任行政長官選舉委員會委員、致遠文化服務有限公司行政董事，並於2007年獲委任為香港特別行政區基本法委員會委員，接替鄔維庸嘅遺缺。2013年，擔任第十二屆全國人民代表大會常務委員會香港特別行政區基本法委員會委員。曾經使用艾凡為筆名。

背景
--

劉氏曾就讀於聖保羅男女中學及香港大學，獲社會科學學士，係聖約翰學院走讀生，期間同陸文強同埋馮可強三人合稱「學運三強」，編輯《學苑》。

劉氏喺1982年成為匯點創會會長，直至1988年任滿轉任主席，係當年「民主回歸派」嘅旗手。1992年匯點內部因對彭定康嘅政改意見分岐而分裂，劉氏同一啲反對彭定康政改嘅會員脫離匯點。匯點其餘成員隨後同港同盟合併為今日嘅民主黨。

劉氏其後長期活躍於環保運動，曾經擔任促進有機耕種嘅綠色團體「綠田園」主席達十年咁耐。

參考
--

1. ↑  〈基本法委員會委員劉迺強去世　友指患癌多年：既突然又不突然〉. 《明報新聞網》.
2. ↑  〈刘廼强:把棒交给香港青年人-〉. 《搜狐新聞》. 喺2015-03-10搵到.

* 《政協劉迺強：喊還政於民如港獨 司徒華：不還政於民如何建設民主中國》 明報 2004年5月30號
* 《劉迺強：89六四晚「一定有人死嘅」》 明報 2004年6月2號
* 《劉迺強責支聯會借遊行拉票 籲勿太執着計較 大家應面對未來》 香港商報 2004年5月31號
* 《劉迺強:朋友，你已受襲了！》 信報 2012年1月10號

連出去
---

* 劉迺強個人網頁
**大 O 符號**（粵拼：daai6 ou1 fu4 hou2；英文：**big O notation**）係演算法分析上成日用嘅一種符號，攞嚟表示一隻演算法嘅運算複雜度。

概論
--

睇埋：運算複雜度理論
好多資訊科技嘅工作，都涉及分析手上嘅演算法「有幾複雜」，例如家陣有班電腦科學家想提出一隻新嘅演算法，佢哋可以做嘅，就係攞隻新演算法去解問題，跟住又攞舊有嗰啲演算法解，畀人睇到「隻新演算法嘅複雜度低過打前嗰啲演算法，但解問題嗰陣嘅效用依然係咁好」。喺實際應用上，佢哋通常會將運算複雜度表達做 input 嘅大細嘅函數，即係

|  |  |  |
| --- | --- | --- |
| 「 | 一隻演算法嘅效率可以由一個函數 {\displaystyle T} 嚟表示，{\displaystyle T} 會由自然數 ℕ 嗰度計出個數，令 {\displaystyle T(n)} 等如『隻演算法對 {\displaystyle n} 咁長嘅 input 會做嘅基本作業數量，最大會係幾多』。 | 」 |

大 O 符號嘅做法就係建基於上面條原則嘅。喺大 O 符號之下，一隻演算法嘅時間複雜度同空間複雜度通常寫成類似噉嘅樣：

{\displaystyle O(n\log n)}
當中 {\displaystyle n} 係個 input 嘅大細（例如如果個輸入係個數字，{\displaystyle n} 會係佢有幾多個位），{\displaystyle O(n\log n)} 反映隻演算法要行嘅步嘅數量隨 {\displaystyle n} 嘅變化，例如：

* 當 {\displaystyle n} 係 10，隻演算法頂攏要行 10 步，或者頂攏要行 10 {\displaystyle \times c} 咁多步（{\displaystyle c} 係個正嘅常數）；
* 當 {\displaystyle n} 係 10,000，隻演算法頂攏要行 40,000 步，或者頂攏要行 40,000 {\displaystyle \times c} 咁多步；

... 如此類推。數學化啲噉講，如果話 {\displaystyle f(n)=O(g(n))}，意思即係有個正整數 {\displaystyle n\_{0}} 同正常數 {\displaystyle c}，並且

{\displaystyle \forall n\geq n\_{0},f(n)\leq c\times g(n)}
假設每一步消耗嘅時間都一樣係 {\displaystyle t\_{0}} 咁長，噉隻演算法行起上嚟要消耗嘅時間（時間複雜度）就可以輕易計到出嚟。

算法分類
----

電腦科學工作會分析嘅演算法，可以按複雜度分做：

* {\displaystyle O(1)}－隻演算法無論 {\displaystyle n} 係幾多，最大複雜度都唔變；
* {\displaystyle O(n)}－隻演算法嘅複雜度同 {\displaystyle n} 成線性關係，例如線性搜尋（linear search）就係噉；
* {\displaystyle O(\log n)}－隻演算法嘅複雜度同 {\displaystyle \log n} 成線性關係，例如對分搜尋（binary search）就係噉；

... 呀噉。上述呢啲「唔同款嘅複雜度」可以用下圖噉嘅方式想像：設 {\displaystyle N} 做「要行嘅步嘅數量」，下圖裏面嘅 Y 軸係 {\displaystyle N} 而 X 軸就係 {\displaystyle n}；隨住 {\displaystyle n} 數值升 {\displaystyle N} 會跟住升，而「唔同款嘅複雜度」就可以想像成「唔同形狀嘅線」－

細 o 符號
------

細 o 符號（little o）：「{\displaystyle f(x)} 係 {\displaystyle o(g(x))}」（「{\displaystyle f(x)} 係 {\displaystyle g(x)} 嘅細 O」）意思係指 {\displaystyle g(x)} 增長得快過 {\displaystyle f(x)} 好多。

大 omega 符號
----------

註釋
--

1. ↑  不過要留意嘅係，喺定義 {\displaystyle T} 之前，首先要界定啲 input 係「以咩方式表示」嘅－例如 input 嘅數「用二進制定十進制表示」。

睇埋
--

* 運算理論

攷
-

1. 1 2 3  Arora, Sanjeev; Barak, Boaz (2009), *Computational Complexity: A Modern Approach*, Cambridge University Press.
2. ↑  Kolen, J. F. & Hutcheson, T. (2002). Reducing the time complexity of the fuzzy c-means algorithm. *IEEE Transactions on Fuzzy Systems*, 10(2), 263-267.
3. ↑  Alon, N. Matias, Y. & Szegedy, M. (1999). The space complexity of approximating the frequency moments. *Journal of Computer and system sciences*, 58(1), 137-147.
4. ↑  Knuth, Donald (1998). Sorting and Searching. *The Art of Computer Programming*. 3 (2nd ed.). Reading, MA: Addison-Wesley Professional.

拎
-

* Analysis of Algorithms | Big-O analysis. *GeeksForGeeks*.
座標: 22°23′0″N 113°58′0″E﻿ / ﻿22.38333°N 113.96667°E﻿ / 22.38333; 113.96667
**屯門**（粵拼：tyun4 mun4；英文：**Tuen Mun**）係香港一地，喺新界西部，南面係青山灣。呢度以前係鄉郊同漁村，今日係人口稠密嘅新市鎮。對出嘅青山灣未填海之前，屯門係一塊沖積地。西面有青山，東面有九徑山，係一條狹長嘅地方。響英國接管新界，曾長期叫**青山**（cing1 saan1），直至新市鎮拓展爲止。屯門家下係屯門區市區。

屯門呈南北向，中間有青山公路、輕鐵同屯馬綫貫通。

屯門湖蝶灣公園

史
-

根據史書記載，屯門以前係個海峽，可以行船。而隔籬青山就係個島。以前門就係海峽咁解，而屯就係駐兵。屯門地理位置，以前的確有軍事價值。不過至於屯門係咪因為咁叫屯門，就未有文獻發現。

今日屯門西北方，即係深圳特區南頭嗰頭，大唐嗰陣係叫**屯門鎮**，而今日屯門都幾近當時嘅屯門鎮，所以呢度都係屯門鎮嘅一部份。後尾，元朝末年，有江西陶氏人響呢度落地生根，起咗條**屯門村**，而條村大咗之後就改過名**屯門大村**。因為佢曾經係呢塊地主要嘅村，所以之後呢度就叫屯門喇。大明嗰陣，青山灣就叫屯門澳。有講法指屯門1514年曾經畀葡萄牙佔領過，不過1521年畀大明軍趕走。不過亦有考證屯門島喺內伶仃，係外國船等入省城嘅地方。屯門呢個名一直用到英國人租新界。英國人叫呢度做Castle Peak，中文就跟住改名青山。呢個名一直用到要起屯門新市鎮為止。
**屠龍小隊**（粵拼：tou4 lung4 siu2 deoi6；英文：**Dragon Slaying Brigade**）係香港2019年反逃犯條例修訂運動入面嘅其中一個抗爭者派別，被認為係勇武派入面嘅武鬥派，佢哋個名主要係為咗對應香港警方有個叫「速龍」嘅準軍事化防暴警察。

事件
--

喺2019年8月25號荃葵青遊行，一班示威者喺二陂坊一帶破壞部份被指同曾經襲擊示威者嘅福建幫有關嘅商舖，隻後示威者行到沙咀道同眾安街交界爆發激烈嘅警民衝突，幾十名示威者用鐵通、雨傘、長棍追打幾個屬於警方衝鋒隊嘅隊員，之後有警員用圓盾同警棍還擊，並向天開槍示警，係反逃犯條例修訂運動警方第一次用實彈。事後屠龍小隊承認喺二陂坊破壞福建幫商舖同襲擊警員嘅示威者係屠龍小隊，係屠龍小隊第一次喺反逃犯條例修訂運動出現。

2020年4月21號，一位疑似係屠龍小隊成員嘅20歲大專生，由於涉嫌喺屋企用電路版製作炸彈而被香港警察拘捕。

港版國安法生效後，2020年8月23號，4個屠龍小隊成員同包括李宇軒在內共11個人喺西貢布袋澳搭快艇出發，準備去台灣，被中國海警截獲並拘留。

攷
-

1. ↑  Geremie R. Barmé. "The Dragon Slaying Brigade: An Exclusive Interview with the Armed Militant Group Among the Bravehearts of the Resistance". *China Heritage*. 原著喺2020-02-02歸檔. 喺2020-08-31搵到.
2. 1 2 3  〈【專訪】勇武派中的武鬥派　名叫「屠龍」的這群人〉. 立場新聞. 2019-08-31. 原著喺2019-12-03歸檔. 喺2020-08-30搵到.
3. ↑  〈華仁炸彈│被捕20歲IVE男生疑為屠龍小隊成員　涉設計炸彈電路板〉. 香港01. 2020-04-22.
4. ↑  〈消息指被捕十二人有案在身 四人為「屠龍小隊」成員 2020年11月2日3名流亡海外屠龍小隊成員於蘋果專訪承認屠龍小隊已被滅團〉. Yahoo新聞. now.com 新聞. 2020-08-27. 原著喺2020-08-30歸檔. 喺2020-08-30搵到.
5. ↑  〈李宇軒等12港青乘快艇潛逃台灣 遭粵警截捕〉. 世界日報. 2020-08-28. 原著喺2020-09-01歸檔. 喺2020-08-30搵到.
**穆拉圖·特肖梅**（阿姆哈拉文：**ሙላቱ ተሾመ**，1955年1月1號—）係埃塞俄比亞現任總統。

中國緣
---

穆拉圖·特肖梅1976年9月去到中國留學，入咗北京語言學院來華部一系（家下北京語言大學漢語進修學院）基礎漢語課堂，所以講到一口流利普通話 ，而且熟悉中國文化 。1977年入北京大學哲學系，係中華人民共和國總理李克强嘅同期校友。1982年攞到學士學位，做咗兩年嘢之後，喺1984年至1991年返咗北京大學國際政治系繼續深造，攞埋碩士同博士學位。

穆拉圖·特肖梅鍾意嘅中國菜係川菜嘅宮保雞丁，貪佢辣。

政治生涯
----

穆拉圖·特肖梅1991年入埃塞俄比亞外交部，歷任政策制定及培訓司司長、駐日本、澳洲、中國大使，跟住又做過埃塞俄比亞聯邦政府經濟發展及合作部副部長、農業部部長，2002年10月做議會聯邦院議長，2013年10月做埃塞俄比亞總統。

攷
-

1. ↑  世界零距離III，香港，無綫電視，2017年1月

出面網頁
----

* ﻿揭秘：中國軍方竟然培養出了六個國家的總統 | 時光網 （繁體中文）
* 埃塞俄比亚总统穆拉图和李克强系同期北大校友|穆拉图|李克强\_凤凰资讯 （簡體中文）


|  |  |
| --- | --- |
|  | 呢篇係政治人楔位文。歡迎幫維基百科擴寫佢。睇 • 論 • 改 • 歷 |
**薩德·穆罕默德·達烏德·汗**（普什圖文：سردار محمد داود خان‎，1909年7月18號—1978年4月28號），多數人會叫佢做**達烏德·汗**，係阿富汗政治人，響1953年至1963年出任總理。佢響1973年發動政變，推翻時任國王穆罕默德·查希爾·沙阿，出任阿富汗共和國第一任總統。佢響1978年嘅四月革命入面被暗殺。

生平
--

達烏德響喀布爾出世，係巴拉克宰王朝成員，係外交官穆罕默德·阿茲·汗個仔，穆罕默德·納弟·沙阿嘅侄仔。佢響法國讀書，1929年返阿富汗後響喀布爾軍事學院讀書。佢先後出任國防部長、內政部長、阿富汗駐法國、瑞士、意大利大使、中央軍團司令。

1933年，穆罕默德·阿茲·汗響德國柏林畀人暗殺。

1953年，佢畀堂細佬穆罕默德·查希爾·沙阿任命為阿富汗總理，接替沙阿·馬茂德·汗。同親美嘅馬茂德唔同，達烏德親蘇，一上台就同蘇聯打好關係，亦因為同蘇聯關係密切而畀人叫「紅色親王」。佢多次要求蘇聯軍事援助阿富汗。雖然係咁，佢依然冇放棄走中間路線，曾經接受過嚟自美國嘅資助。

佢雖然手段殘忍，但依然努力令阿富汗現代化，支持婦女解放、拋棄舊習同埋教育普及化。

「杜蘭線」，一條劃定咗巴基斯坦同阿富汗嘅邊界線，將呢到嘅普什圖人區域一分為二，東面屬於英屬印度（1947年後屬巴基斯坦），西面就屬於阿富汗。1947年印巴分治之後，當地嘅普什圖人表示唔想畀巴基斯坦統治，要建立另一個國家。阿富汗嘅支持令到巴基斯坦好嬲，跟住就係外交衝突，巴基斯坦更加三次封鎖邊界。咁啱呢件事發生響達烏德執政時代，而佢又係個民族主義者，所以佢為咗向巴基斯坦施加壓力而單方面關咗邊境，令到本身運去巴基斯坩嘅貨物路線斷咗。貨物賣唔出就自然蝕錢，達烏德只好求蘇聯幫助，同蘇聯越走越近，亦因咁傷害到阿富汗嘅唔結盟地位。國王查希爾因而親自出面炒咗達烏德，宣佈總理一職由穆罕默德·優素福繼位。響1964年，查希爾修改憲法，唔畀王室成員參政，作為王室成員嘅達烏德被迫退出政壇。

但達烏德並未心死，佢認為查希爾缺乏領導能力，又覺得議會阻住真正嘅進步。佢計劃發動政變。

1973年7月17號，達烏德趁住查希爾訪問意大利期間發動政變，建立共和制政府。同年8月1號，佢組成新內閣，一人身兼四職：總統、外交部長、國防部長同埋最高經濟委員會主席。內閣成員入面好多都係新人，兼且係阿富汗人民民主黨成員。

1975年，佢將阿富汗中央銀行國有化，同年訪問多個中東國家。響對外，佢繼續加深同蘇聯、美國兩國嘅友好關係，同時又保持距離。達烏德響後期開始企圖減少對蘇聯嘅依賴，加強同美國嘅關係，亦開始壓制包括人民民主黨響入面嘅左派勢力。

1977年，佢成立新黨「國家革命黨」，取代阿富汗人民民主黨。蘇聯批評達烏德嘅行為，因為佢哋擔心阿富汗投靠美國。呢個舉動亦激起人民民主黨嘅不滿。

1978年，達烏德為咗清除國內左派勢力，下令要捉人民民主黨嘅塔拉基、卡爾邁勒、阿明、潘吉舍里等領導人。阿明下令潛伏響空軍嘅成員發動政變。4月27號，人民民主黨發動政變，因為達烏德錯判形勢，所以叛軍好快就打入總統府，同支持總統嘅守衛隊打仗。響混戰入面，達烏德同佢大部份屋企人都死咗。4月28號，人民民主黨宣佈接管政府。

雖然達烏德當初響1973年發動嘅政變令到阿富汗呢幾十年嚟深受戰爭摧殘，但有人依然認為佢係自1973年之後最好嘅領導人。

2008年，佢同佢屋企人嘅屍體響Pul-e-Charkhi 監獄畀人發現。2009年3月17號，阿富汗政府幫達烏德國葬，佢唯一生存落嚟嘅仔杜克哈奈（Durkhanai）亦有出席。

參考
--

1. ↑  "State Funeral for Afghan Leader Slain in '78 Coup". The New York Times. 2009-03-17.
流花湖公園正門
曾經喺2017年執咗嘅唐苑酒家，花名「白宮」。
**流花湖公園**（粵拼：lau4 faa3 wu4 gung1 jyun4\*2）係廣東廣州越秀區西部一個公園。公園西邊貼住荔灣區。1958年，廣州市政府為咗解決成日水浸街嘅問題，組織咗啲市民嚟做義工，起咗4個人工湖。流花湖係其中之一，後嚟先至變成公園。嗰陣時係屬於廣州市建設局園林處管轄；到咗1965年8月畀咗越秀公園嘅管理處去管理；但係到咗1980年9月，又畀咗廣州市園林局去管理。流花湖個名來自湖東北邊嘅南漢古蹟流花橋。呢間公園喺1986年重入選咗羊城八景，嗌「**流花玉宇**」。

地理位置
----

呢間公園嘅東邊係人民北路；南邊喺東風西路；西邊係站前路；北邊係流花路。

面積
--

呢間公園嘅佔地面積係54萬平方米，其中水域面積係33萬平方米，入面有3個大湖、4個細湖。公園入面嘅植物都係亞熱帶為主。其中湖水嘅面積佔60%，綠化面積佔咗公園陸地面積嘅88%。

景物
--

公園入面有棕櫚植物、榕屬植物、開花灌木同埋好闊嘅草地、湖面同埋輕巧通透嘅嶺南建築物，相配合形成咗具有強烈東南亞熱帶特色嘅自然風光。其中公園嘅北區有又窄又長嘅草地向兩邊延長，喺公園西邊嘅大湖上面，重有一個面積有三千幾平方米嘅鳥島，喺個島入面有好多隻雀仔喺度飛下飛下咁。重有大面積落葉松林同埋蒲林茶座、桃源飯店、蔭生植物棚等其它設施。

景點
--

公園入面嘅鳥島附近，有睇雀嘅茶座同埋觀鳥台。公園嘅東邊有西雙版納風光嘅庭園——猛力園，同埋石寶、瀑布、浣溪女、杜鵑園、南海漁村酒家。公園嘅中間有新光花園酒家，健身樂苑。南邊重有個廣州少年宮。公園嘅西邊有盆景園同埋好出名嘅流花鳥苑。公園嘅北邊重有為唔同年齡嘅遊人提供遊樂休閒場所嘅天地榕蔭遊樂場，以及寶象樂園、羽毛球場、浮丘園同芙蓉洲等設施同景點。重有集魚趣、農趣、園趣、陶趣、童趣嘅農趣園，而遊人喺體驗到農家生活樂趣嘅同時重好深切噉體會到返到大自然嘅舒暢同埋樂趣。

註
-

1. ↑  「花」字聲調有變化

| * 睇
* 傾
* 改
歷代羊城八景 |
| --- |
| 趙宋 | 扶胥浴日 | 石門返照 | 珠江秋色 | 海山曉霽 | 菊湖雲影 | 蒲澗濂泉 | 光孝菩提 | 大通煙雨 |
| 大元 | 扶胥浴日 | 石門返照 | 蒲澗濂泉 | 大通煙雨 | 粵臺秋色 | 白雲晚望 | 景泰僧歸 | 靈洲鰲負 |
| 大明 | 珠江晴灡 | 粵秀松濤 | 穗石洞天 | 番山雲氣 | 藥洲春曉 | 琪琳蘇井 | 象山樵歌 | 荔灣漁唱 |
| 大清 | 

|  |  |
| --- | --- |
| 乾 隆 版 | 五仙霞洞 | 琶洲砥柱 | 孤兀禺山 | 鎮海層樓 | 浮邱丹井 | 西樵雲瀑 | 東海魚珠 | 粵秀連峯 |

|  |  |
| --- | --- |
| 大清中後期版本 | 石門返照 | 菠蘿浴日（扶胥浴日） | 珠江夜月（海珠夜月） | 金山古寺 | 大通煙雨 | 白雲晚望 | 蒲澗濂泉 | 景泰僧歸 |

 |
| 中華人民共和國 | 

|  |  |
| --- | --- |
| 1963年 | 白雲松濤 | 蘿崗香雪 | 越秀遠眺 | 珠海丹心 | 紅陵旭日 | 雙橋煙雨 | 鵞潭夜月 | 東湖春曉 |

|  |  |
| --- | --- |
| 1986年 | 紅陵旭日 | 黃埔雲檣 | 雲山錦繡 | 珠海睛波 | 黃花浩氣 | 越秀層樓 | 流花玉宇 | 龍洞琪林 |

|  |  |
| --- | --- |
| 2002年 | 雲山疊翠 | 珠水夜韻 | 越秀新暉 | 天河飄絹 | 古祠流芳 | 黃花皓月 | 五環晨曦 | 蓮峯觀海 |

|  |  |
| --- | --- |
| 2011年 | 塔耀新城 | 珠水流光 | 雲山疊翠 | 越秀風華 | 古祠流芳 | 荔灣勝景 | 科城錦繡 | 濕地唱晚 |

 |

座標: 23°08′19″N 113°14′44″E﻿ / ﻿23.1387°N 113.2455°E﻿ / 23.1387; 113.2455